# &kcalc;i käsiraamat

&Bernd.Johannes.Wuebben; &Bernd.Johannes.Wuebben.mail;
&Pamela.Roberts;&Pamela.Roberts.mail;
&Anne-Marie.Mahfouf;&Anne-Marie.Mahfouf.mail;
Marek Laane

    bald@starman.ee

Tõlge eesti keelde
2001 2002 2005 2006 &Bernd.Johannes.Wuebben;, &Pamela.Roberts;, &Anne-Marie.Mahfouf;
&FDLNotice;
2006-02-13
2.0.2

&kcalc; on &kde; teaduslik kalkulaator

KDE KCalc kalkulaator

## Sissejuhatus

See käsiraamat kirjeldab &kcalc; versiooni 1.8.

&kcalc; pakub palju enam matemaatiliste tehete võimalusi, kui see esmapilgul võib tunduda. Uuri hoolikalt käsiraamatu kiirklahvidele ja režiimidele pühendatud osa, et saada selgust, mida kõike selle abil teha saab.

Lisaks tavalistele asjadele, mida pakub enamik teaduslikke kalkulaatoreid, käib &kcalc; välja veel mitu võimalust, mida tasuks kohe ära märkida:

- &kcalc; võimaldab kasutada trigonomeetrilisi funktsioone, loogikatehteid ja sooritada isegi statistilisi arvutusi.

- &kcalc; võimaldab numbreid oma aknasse asetada ja neid sealt lõigata.

- &kcalc; pakub tulemuste pinu, mis võimaldab mugavalt mälust varasemaid tulemusi välja kutsuda.

- &kcalc;i värve ja fonte on võimalik igati kohandada.

- &kcalc; pakub võimalust seadistada täpsust ning komakohtade arvu.

- &kcalc; pakub hulganisti kiirklahve, mis muudavad &kcalc;i kasutamise hõlpsaks ka ilma osutusseadmeta.

  Vihje: klahvi &Ctrl; vajutamine (ja allhoidmine) näitab iga nupu kiirklahvi.

Me loodame, et &kcalc; pakub sulle tõelist naudingut!

Bernd Johannes Wuebben

## Kasutamine

### Kasutamisest üldiselt

Üldiselt on kasutamine lihtne ja hõlpus, nagu kalkulaatoritel ikka, aga kindlasti tasuks tähele panna &kcalc;i järgmisi erilisi omadusi:

Tulemuste pinu

  Iga kord, kui klõpsad &HVN;ga nupul = või vajutad klahvi Enter või =, kirjutatakse ekraanil näha olev tulemus &kcalc;i tulemuste pinusse. Tulemuste pinus saab liikuda kiirklahvidega &Ctrl;Z ja &Ctrl; &Shift;Z.

Protsentarvutus

  Protsentarvutus toimib veidi erinevalt muudest kalkulaatoritest. Kui oled selle aga selgeks saanud, leiad kindlasti selle äärmiselt tulusa olevat. Vaata lähemalt protsentidest kõnelevat osa.

Lõikamine ja asetamine

  - Kiirklahv &Ctrl;C asetab näidatava numbri lõikepuhvrisse.

  - Kiirklahv &Ctrl;V asetab tulemuste ekraanile lõikepuhvri sisu, kui see ikka on korrektne number.

  - Praegu on veel endiselt võimalik kopeerida/asetada &kcalc;il klõpsates, kuid tulevastes versioonides me sellest võimalusest loobume.

Muud funktsioonid

  &kcalc;i esmakordselt käivitades näitab kalkulaator ainult nelja põhitehte nuppu.

  Menüüst Seadistused saab nähtavale tuua &kcalc;i lisanupud, valides näiteks statistika- või trigonomeetrianupud.

### Statistiline režiim

Selles režiimis on vasakpoolne nuputulp eraldatud statistilistele funktsioonidele:

Selle režiimi funktsionaalsuse keskmeks on nupp Dat. Arvude andmenimekirja loomiseks sisesta kalkulaatorisse arv ja vajuta nupule Dat. Kuval näidatakse kasvavat arvu, mis osutab, millise positsiooni andmenimekirjas antud arv omandab. Traditsiooniline kalkulaator salvestab statistiliste funktsioode jaoks ainult kolm väärtust: nimekirja diskreetsete elementide arvu, sisestatud andmeelementide summa ja nimekirja kõigi andmeelementide ruutjuure summa. &kcalc; käitub teisiti, salvestades kõik diskreetsed väärtused, mis võimaldab arvutada andmete mediaani.

Nupud | Funktsioon
--- | ---
N | Näitab sisestatud andmete arvu
Inv N | Näitab kõigi sisestatud andmeelementide summat
Mea | Näitab sisestatud andmeelementide keskmist
Inv Mea | Näitab kõigi sisestatud andmeelementide ruutude summat
Std | Näitab standardhälvet (n)
Inv Std | Näitab üldkogumi standardhälvet (n-1)
Med | Näitab mediaani
Dat | Andmete sisestamine
Inv Dat | Puhastab viimased sisestatud andmed
Cst | Puhastab kõik sisestatud andmeelemendid

### Trigonomeetriline režiim

Selles režiimis on vasakpoolne nuputulp eraldatud trigonomeetrilistele funktsioonidele:

Nupud | Funktsioon
--- | ---
Hyp | Rakendab hüperboolse alamrežiimi. Hyp Sin on näiteks hüperbooli siinus sinh(x)
Sin | Siinuse arvutamine
Inv Sin | Arkussiinuse arvutamine
Cos | Koosinuse arvutamine
Inv Cos | Arkuskoosinuse arvutamine
Tan | Tangensi arvutamine
Inv Tan | Arkustangensi arvutamine
Log | Kümnendlogaritmi arvutamine
Inv Log | Logaritmi arvutamine alusel x
Ln | Naturaallogaritmi arvutamine. See on logaritm alusel e
Inv Ln | Naturaallogaritmi arvutamine alusel x

### Mälutehted

&kcalc; toetab tavaliste kalkulaatorite mälutehteid ning pakub võimalust salvestada kuus konstanti.

#### Standardsed mälutehted

&kcalc; võib sinu eest tehete tulemused meelde jätta ja neid hiljem arvutustes kasutada. Neid võimalusi saab kasutada nuppude MR, MS, M+ ja MC vahendusel.

MS

  M+ salvestab parajasti nähtava tulemuse mällu.

M+

  M+ lisab aktiivse tulemuse mälus olevale tulemusele. Kui sul on salvestatud näiteks 20 ja parajasti on tulemus 5, siis sellele nupule vajutades jääb mällu 25. Kui mälus pole midagi, käitub see nupp samamoodi nagu MS ning lihtsalt salvestab tulemuse.

MR

  MR võtab mälust salvestatud väärtuse ja näitab seda.

MC

  MC puhastab mälu.

Kui mällu on salvestatud mingi väärtus, ilmub kalkulaatori režiimi indikaatori kõrvale olekuribale M.

#### Konstandid

Kuus konstandinuppu C1 kuni C6 ilmuvad nähtavale ainult siis, kui oled valinud menüükäsu Konstandinupud menüüst Seadistused.

&kcalc;i näidatava arvu salvestamiseks mõne konstandinupu alla vajuta kõigepealt nuppu Inv ja seejärel mõnda konstandinuppu vahemikus C1 kuni C6.

Konstandinupu alla salvestatud väärtuse kasutamiseks arvutuses vajuta lihtsalt vajalikku nuppu vahemikus C1 kuni C6 ning arv ilmubki ekraanile.

Konstandinuppude pealdist saab muuta, et oleks parem näha, milline nupp millist konstanti sisaldab. Klõpsa hiire parema nupuga mõnele nuppudest C1 kuni C6. Ilmuvas hüpikmenüüs on üks kirjeid Määra nimi.

Lisaks on terve rida juba eelnevalt määratud konstante, mida võid määrata kuuele nupule vahemikus C1 - C6, kui valid vajaliku konstandi hüpikmenüüst, mis ilmub siis, kui klõpsad mõnele konstandimenüüle hiire parema nupuga ja valid kirje Vali nimekirjast. Eelnevalt määratud konstante saab kasutada küll ka menüü Konstandid vahendusel, kuid kui sul peaks mõnda sellist väärtust sageli vaja minema, on see mugavam konstandinupu alla seada.

### Kiirklahvid

Kõikvõimalike tehete sisestamise lihtsustamiseks pakub &kcalc; enamikule funktsioonidele kiirklahve. Kui näiteks sisestada `7R` või `7r`, arvutatakse 7 pöördarv (1/7).

Arvutamise ajal võib alati vajutada klahvi &Ctrl;, et näha, milline kiirklahv on antud nupuga seotud.

Klahv | Funktsioon | Märkus
--- | --- | ---
H | Hyp | Hüperboolne, näiteks Hyp Sin ehk sinh(x)
S | Sin |
C | Cos |
T | Tan |
N | Ln | logaritm alusel e
L | Log | logaritm alusel 10
I | Inv | Vastupidine, ⪚ kui soovid arvutada arcsin(x), vajuta `i s`
\ | +/- | Märgi muutmine
[ | x^2 |
^ | x^y |
! | x! | Faktoriaal
< | Lsh | Vasakulenihe. Märkus: Inv Lsh on paremalenihe
& | And | Loogikatehte JA
* | X | Korrutamine
/ | / | Jagamine
D | Dat | Andmete sisestamine statistilises režiimis
O | Or | Loogikatehte VÕI. Märkus: Inv Or on XOR
R | 1/x | Pöördväärtus
= | = |
Enter | = |
Return | = |
Page Up | C | Puhastamine
Esc | C | Puhastamine
Eelmine | C | Puhastamine
Page Down | AC | Kõigi puhastamine
Järgmine | AC | Kõigi puhastamine
Del | AC | Kõigi puhastamine

## Kommentaare erifunktsioonide kohta

### Mod ja Inv Mod

Mod annab esimese ja teise arvu jagamise jäägi.

  `22 Mod 8 =` annab tulemuse 6

  `22,345 Mod 8 =` annab tulemuse 6,345

Inv Mod annab vajaku, mis jääb puudu esimesest arvust, et see jaguks täisarvuliselt teisega.

  `22 Inv Mod 8 =` annab tulemuse 2

  `22,345 Inv Mod 8 =` annab samuti tulemuse 2

### %

Kasutusel klahvi = asemel, tõlgendab % parajasti sooritatava tehte viimast operatsiooni järgmiselt:

- Kui viimane tehtemärk oli + või -, tõlgendatakse teist argumenti esimese operandi protsendina.

- Kui viimane tehtemärk oli *, jagab korrutuse tulemuse 100-ga.

- Kui viimane tehtemärk oli /, annab vasaku operandi protsendina paremast operandist.

- Kõigil muudel juhtudel annab klahv % sama tulemuse, mis klahv =.

Näited:

  `150 + 50 %` annab 225 (150 pluss 50 protsenti sellest)

  `42 * 3 %` annab 1,26 (42 * 3 / 100)

  `45 / 55 %` annab 81,81... (45 on 81,81.. protsenti 55-st)

### Lsh ja Inv Lsh

Lsh nihutab näidatava väärtuse täisarvulise osa vasakule, korrutades seda 2-ga n korda, kus n on järgmine sisestatud arv, ning annab tulemuse täisarvuna:

  `10 Lsh 3 =` annab tulemuseks 80 (10 korda 2 korda 3).

  `10,345 Lsh 3 =` annab tulemuseks samuti 80.

Inv Lsh nihutab väärtust paremale, jagades täisarvulise osa 2-ga n korda.

  `16 Inv Lsh 2 =` annab tulemuseks 4 (16 jagatud 2-ga kaks korda).

  `16,999 Inv Lsh 2 =` annab samuti tulemuseks 4.

### Cmp, And, Or ja Xor

Cmp, And ja Or sooritavad loogikatehteid, mistõttu nende kasutamisel on mõttekas baasiks määrata pigem Hex, Oct või Bin kui Dec. Järgnevates näidetes on baasiks määratud Bin.

Cmp sooritab ühenitäienduse (muudab bitid vastupidiseks).

  `101 Cmp` annab tulemuseks 111...111010

And sooritab loogikatehte JA.

  `101 And 110 =` annab tulemuseks 100

Or sooritab loogikatehte VÕI.

  `101 Or 110 =` annab tulemuseks 111

Xor sooritab loogikatehte XOR (välistav VÕI).

  `101 Xor 110 =` annab tulemuseks 11

## Küsimused ja vastused

Kuidas leida e ehk Euleri arv?

Kirjuta `1 Inv Ln`.

Kuidas saada alati kaks komakohta?

Klõpsa nupul Seadistused, mis avab seadistuste dialoogi. Märgi ära võimalus Kümnendkohtade arv ning keri allolevat kasti, nii et väärtuseks saaks 2.

Aga täpsus üldse?

&kcalc;i täpsuse hindamisel on peamine tegur see, kas sinu arvutisse paigaldatud libc ja libmath toetavad C andmetüüpi long double. Kui jah, avastab &kcalc; selle paigaldusajal ning kasutab seda arvude esitamisel fundamentaalse andmetüübina.

Kohanda täpsust &kcalc;i seadistuste dialoogis, et ülaltoodud tehted korrektselt välja tuleks. Soovitame täpsusastmeks määrata 14, kui &kcalc;i fundamentaalne andmetüüp sinu arvutis on long double, vastasel juhul aga piirduda 8 või 10.

Suurem täpsus ei tähenda tingimata paremaid tulemusi. Proovi erinevaid täpsuse väärtusi ja sa taipad, mis nende sõnade taga peitub.

&commands;

## Autorid ja litsents

&kcalc; rakenduse autoriõigus ©:

Bernd Johannes Wuebben 1996-2000

&kde; meeskond 2000-2004

- &Bernd.Johannes.Wuebben; &Bernd.Johannes.Wuebben.mail;

- &Evan.Teran; &Evan.Teran.mail;

- &Espen.Sand; &Espen.Sand.mail;

- &Chris.Howells; &Chris.Howells.mail;

- &Aaron.J.Seigo; &Aaron.J.Seigo.mail;

- &Charles.Samuels; &Charles.Samuels.mail;

&kcalc; sai innustust Martin Bartletti rakendusest xfrmcalc, mille pinu mootor on seniajani &kcalc;i üheks aluseks.

Dokumentatsiooni autoriõigus © 2001, 2002, 2005, 2006:

- &Bernd.Johannes.Wuebben; &Bernd.Johannes.Wuebben.mail;

- &Pamela.Roberts; &Pamela.Roberts.mail;

- &J.Hall; &J.Hall.mail;

- &Anne-Marie.Mahfouf;&Anne-Marie.Mahfouf.mail;

&underFDL; &underGPL;

## Paigaldamine

&kcalc; on osa &kde; projekti paketist kdeutils ning tavaliselt paigaldatakse koos ülejäänud &kde;ga. Täpsema info hankimiseks &kde; kohta külasta aadressi http://www.kde.org.

### Kompileerimine ja paigaldamine

&install.intro.documentation; &install.compile.documentation;

### Kuidas lubada long double täpsus &kcalc;is

Kui sinu arvuti toetab C andmetüüpi long double ja sul on toimiv libc, on võimalik lubada &kcalc;ile long double täpsus.

See käib nii:

- Kontrolli faili `../config.h` ja vaata, kas HAVE_LONG_DOUBLE on defineeritud, &ie; kas suudad leida rea, kus seisab:

      #define HAVE_LONG_DOUBLE 1

  Kui sellist rida ei ole, ei toeta sinu süsteem long double IEEE täpsust.

- Redigeeri faile `kcalctype.h`, `configdlg.cpp`, `kcalc.cpp` ja `kcalc_core.cpp`, eemaldades read:

      #ifdef HAVE_LONG_DOUBLE
      #undef HAVE_LONG_DOUBLE
      #endif

- Kompileeri &kcalc; uuesti.