# &kbounce;'i käsiraamat

&Aaron.J.Seigo; &Aaron.J.Seigo.mail;
&Lauri.Watts; &Lauri.Watts.mail;
Marek Laane

    bald@starman.ee

Tõlge eesti keelde
&FDLNotice;
2005-12-10
0.5

&kbounce; on &kde; pallimäng.

KDE kdegames jezzball

## Kuidas mängida

&kbounce;'i mängimine käib seinaga ümbritsetud väljal kahe või enama palliga, mis liiguvad seinalt tagasi põrgates.

Sein on tumedamat, aktiivne mänguväli heledamat värvi.

Aktiivse mänguvälja suurus kahaneb sedamööda, kuidas mängija loob uusi seinu, mis sulgevad ala pallidele liikumiseks. Taseme läbitegemiseks peab mängija kahandama aktiivse mänguvälja suurust lubatud aja jooksul vähemalt 75%.

Iga uue tasemega lisatakse väljale uus pall ning mängijale antakse eelmise tasemega võrreldes üks elu juurde. Suureneb ka aeg, mille kestel tase läbi teha.

Hindamine sõltub sellest, kui suur osa väljast on puhastatud.

Uut seina saab luua hiire vasaku nupu klõpsuga mänguvälja aktiivsel osal. Klõpsukohast hakkab sein kasvama kahes vastassuunas. Korraga saab ekraanil kasvada ainult kaks seina.

Uue seina loomine
Uue seina loomine

Kui hiir asub aktiivsel väljal, on kursor näha kahe vastassuunas osutava noolena kas rõhtsalt või püstiselt. Nooled osutavad suunda, kuhu sein hakkab tekkima, kui klõpsata hiire vasaku nupuga. Suunda saab muuta hiire parema nupuga klõpsates.

Uuel seinal on kaks pead, mis roomavad klõpsamiskohast kahes vastandlikus suunas. Sein on valmis alles siis, kui pea kohtab olemasolevat seina. Kui pall tabab kasvavat seina enne seda, kui pea on jõudnud olemasoleva seinani, kaob tekkiv sein täielikult ning mängija kaotab ühe elu. Kui pall tabab pead seina kasvamise suunast, peatub seina tekkimine ning see muutub püsivaks, ilma et mängija elu kaotaks. Kui pall tabab pead muust suunast, põrkab ta tagasi ning sein jätkab kasvamist.

## Strateegia

Enamik mängijaid arvab, et mäng muutub üsna keeruliseks alles kolmandal või neljandal tasemel, kus väljal on juba märksa rohkem palle.

&kbounce;'i eduka läbimängimise saladus on koridoride loomine. Koridori rajamiseks hakka looma kaht seina suhteliselt olemasoleva seina lähedal ning püüa see ajastada nii, et kui ka üks sein saab tabamuse ja kaob, siis teine saab lõpuni kasvada ning nii püsivaks muutuda.

Koridori loomine
Koridori loomine

Sel moel tekib kitsas, vaid mõne ruudu laiune koridor, mida kolmest küljest ümbritseb sein. Oota, kuni mõni pall koridori avatud otsast sisse astub ning sulge siis koridor uue seinaga. Kuigi on usutav, et koridori loomine läheb sulle elu maksma, võid nii hea õnne korral ka mitu palli ühteainsasse kitsasse koridori kinni saada.

Pallide vangistamine koridoris
Pallide vangistamine koridoris

Viimane nõuanne — ära kiirusta! Aega on päris palju, nagu näitab ka väli Aeg akna paremas servas. Kiirustamine võib vaid häda kaasa tuua!

## Menüükirjed

### Menüü Mäng

&Ctrl;N Mäng Uus

  Alustab uut mängu.

&Ctrl;End Mäng Lõpeta mäng

  Lõpetab käesoleva mängu.

P Mäng Paus

  Peatab või taasalustab mängu.

&Ctrl;H Mäng Näita rekordeid

  Avab dialoogi erinevate edetabelitega. Sa võid eksportida rekordid faili või klõpsata nupule Seadista, mis avab dialoogi, kus saad muuta oma hüüdnime ja lisada kommentaari.

&Ctrl;Q Mäng Välju

  Lõpetab &kbounce;'i töö ja väljub.

### Menüü Seadistused

Seadistused Taustapiltide kataloogi valimine...

  Avab dialoogi, kus saab valida taustapiltide kataloogi.

Seadistused Taustapildi näitamine

  Näitab valitud kataloogi taustapilte. Saab kasutada ainult siis, kui taustapiltide kataloog on juba valitud.

Seadistused Tööriistariba näitamine/peitmine

  Näitab/peidab &kbounce;'i tööriistariba.

Seadistused Olekuriba näitamine/peitmine

  Näitab/peidab &kbounce;'i olekuriba.

Seadistused Helide lubamine

  Märkimisel mängitakse &kbounce;'i helisid.

Seadistused Kiirklahvide seadistamine...

  Avab &kde; tavapärase kiirklahvide seadistamise dialoogi, kus saab muuta &kbounce;'is kasutatavaid kiirklahve.

Seadistused Tööriistaribade seadistamine...

  Avab &kde; tavapärase tööriistaribade seadistamise dialoogi, kus saab muuta &kbounce;'i tööriistariba elemente.

Seadistused Rekordite seadistamine...

  Avab dialoogi, kus saad muuta oma hüüdnime ja lisada kommentaari.

### Menüü Abi

&help.menu.documentation;

## Autorid ja litsents

&kbounce;

Autoriõigus 2000: Stefan Schimanski

Arendajad

- Stefan Schimanski schimmi@kde.org

- Sandro Sigala ssigala@globalnet.it - edetabel

Dokumentatsiooni autoriõigus 2002: &Aaron.J.Seigo; &Aaron.J.Seigo.mail;

See käsiraamat on pühendatud Dennis E. Powellile.

Tõlge eesti keelde: Marek Laane bald@starman.ee

&underFDL; &underGPL;

## Paigaldamine

&install.intro.documentation; &install.compile.documentation;
&documentation.index;