&Mike.McBride; &Mike.McBride.mail;
Marek Laane

    bald@online.ee

Tõlge eesti keelde
2002-02-12
3.00.00
KDE KControl energia

## Energia

### Sissejuhatus

Sellest moodulist on kasu kõigile arvutitele, mille monitor on 'Energy Star'-kõlbulik. ('Energy Star'-kõlbulik riistvara on selline, mida on võimalik seadistada vajaduse korral suunduma energiasäästu režiimi automaatselt, ilma kasutaja sekkumiseta.)

'Energy Star'-kõlbulik võib olla peaaegu igasugune elektriline seade. See moodul ei ole siiski mõeldud kõvaketaste aeglustamiseks, printerite väljalülitamiseks &etc;. Siin on võimalik mõjutada ainult monitori käitumist.

Infot sülearvuti seiskamise kohta ei tasu samuti sellest moodulist otsida. Selle jaoks paigalda kdeutils ning uuri lähemalt moodulit Sülearvuti toitehaldur.

Arvutimonitore võib lülitada nelja olekusse: sees, energiasäästu režiim, passiivne režiim ja väljas.

Järgnev olekute nimekiri kujutab endast üldistust ning sa võid kergesti leida, et sinu monitor ei sobi väga hästi toodud kirjeldustega.

SEES on monitori normaalne olek, kui sa selle taga töötad.

ENERGIASÄÄSTU REŽIIM (Standby) on mõõduka voolusäästmise režiim. Tavaliselt tähendab see ekraani pimenemist ja elektronkahuri passiivsust, kuid viimane on siiski energiseeritud ja valmis iga hetk taas tööd alustama. Kui soovid taas monitori kasutada, taastub töörežiim väga kiiresti.

PASSIIVNE REŽIIM (Suspend) tähendab väga vähest voolutarbimist. Enamik monitore pimendab ekraani, elektronkahur lülitatakse välja ning seda kontrollivad magnetidki jäetakse vooluta. Voolusääst on märgatav, aga selle eest võtab monitori töörežiimi suundumine aega kuni 10-15 sekundit. Üldiselt peaks arvuti alati suutma passiivsest režiimist töörežiimi või energiasäästurežiimi minna.

VÄLJAS seda tähendabki - arvuti monitor on välja lülitatud. Tavaliselt ei suuda arvuti sellisel juhul monitori iseseisvaslt töörežiimi tagasi viia. Samas on selge, et voolutarve on sellisel juhul minimaalseim (ehk null).

### Kasutamine

Selle mooduli kasutamine on äärmiselt lihtne:

Kui monitor on 'Energy Star'-kõlbulik, tasub märkida kast Monitori energia säästmine. See aktiveerib energiasäästmise korraldused.

Järgnevad kolm liugurit võimaldavad määrata, mitu minutit peab arvuti olema olnud tööta, enne kui lülitub uude olekusse. Väärtusi võib muuta liuguriga või kerimiskastidega.

Ajad ei ole liidetavad, vaid algavad kõik nullist.

Näide:

Kui määrad energiasäästu režiimiks 10 minutit, passiivseks režiimiks 20 ja väljalülitamisajaks 30 minutit ning lõpetad arvuti kasutamise kell 9.00, siis monitor:

suundub energiasäästu režiimi 9.10, passiivsesse režiimi 9.20 ja lülitab voolu välja 9.30

Kui määratud väärtused sind rahuldavad, rakenda need klõpsuga nupul OK.