# &juk;i käsiraamat

&Lauri.Watts; &Lauri.Watts.mail;
Michael Pyne

    michael.pyne@kdemail.net

Scott Wheeler

    &Scott.Wheeler.mail;

Marek Laane

    bald@starman.ee

Tõlge eesti keelde
2001 2002 2004 &Scott.Wheeler;
&FDLNotice;
2004-05-06
2.1

&juk; on muusikamasin, sildistaja ja muusikakogu haldur.

KDE kdemultimedia audio sildistaja mängija jukebox JuK

## Sissejuhatus

&juk; on, nagu nimigi ütleb, jukebox ehk muusikamasin. Nagu sellised rakendused ikka, lubab &juk; sul redigeerida oma audiofailide silte ning hallata muusikakogu ja esitusnimekirju.

## &juk;i kasutamine

&juk;i pilt

&juk;i pilt.

&juk; hoiab alal kõigi talle teadaolevate failide nimekirja. See kannab nimetust Muusikakogu nimekiri. See on spetsiaalselt &juk;ile omane nimekiri.

Muusikakogu nimekirjast eraldi seisavad esitusnimekirjad. Neid võib sul olla nii palju kui süda lustib. Sa võid kasutada &juk;i loodud esitusnimekirju teistes meediamängijates (näiteks &noatun; või xmms) ning kasutada &juk;is esitusnimekirju, mis on loodud teistes rakendustes.

Muusikakogu nimekirja saab faile lisada ükshaaval, valides menüükäsu Fail Ava fail... ning valides vajalikud failid &kde; standardsest failidialoogist. Kuid sa võid ka lisada terve kataloogi korraga, valides menüükäsu Fail Ava kataloog... Sel moel lisatud kataloogid uuritakse uuesti läbi igal &juk;i käivitamisel. Soovi korral võid seda teha ka rakenduse töötamise ajal, klõpsates hiire parema nupuga kirjel Muusikakogu nimekiri ja valides käsu Laadi uuesti.

Laulu lisamine esitusnimekirja lisab faili automaatselt ka muusikakogu nimekirja, kuid faili lisamine muusikakogu nimekirja ei lisa seda automaatselt ühtegi esitusnimekirja.

Esitusnimekirja saab kiiresti luua kogu oma muusikakogu nimekirja põhjal, klõpsates &HPN;ga kirjel Muusikakogu nimekiri ja valides käsu Klooni. Tekkiv esitusnimekiri on tavaline nimekiri, mille muutmine ei mõjuta kuidagi muusikakogu nimekirja.

Väljaspool &juk;i loodud esitusnimekirjafaile saab lisada ükshaaval, valides menüükäsu Fail Ava fail... Automaatselt lisatakse ka kõik esitusnimekirjad, mis leitakse kataloogides, mille lisad menüükäsuga Fail Ava kataloog...

Uue esitusnimekirja saab luua menüükäsuga Fail Uus või klõpsuga tööriistariba ikoonile Uus. Sul palutakse anda nimi ning seejärel ilmub esitusnimekirjade paneelile sellele vastav ikoon. Nüüd võid uude nimekirja lohistada faile muusikakogu nimekirjast või teistest esitusnimekirjadest. Suvalisel hetkel võid esitusnimekirja salvestada klõpsuga ikoonile Salvesta või menüükäsuga Fail Salvesta.

### Palade nimekiri

Kui vaatad muusikakogu nimekirja, näidatakse peapaneelis kõiki faile, mida &juk; teab. Kui vaatad esitusnimekirja, näidatakse ainult neid palasid, mis kuuluvad antud esitusnimekirja. Mõlemal juhul on küll nimekirja välimus ja omadused ühesugused.

Iga pala hõivab ühe rea. See on jagatud veergudeks vastavalt metaandmetele, mida &juk; jälgib. Veerud vastavad väljadele, mida saad redigeerida sildiredaktoris.

Nimekirja järjestust saab muuta, kui klõpsata &HVN;ga mõne veeru nimele. Sellega sorteeritakse failid kasvavas järjekorras vastavalt antud veeru sisule. Kui klõpsad &HVN;ga uuesti sama veeru nimel, sorteeritakse failid alanevas järjekorras.

Veergude laius määratakse algul nii, et seal oleks näha kõige pikem kirje. Veergude laiust saad ise muuta, kui liigutad veergude vahel paiknevat eraldajat. Vii hiirekursor kahe veeru vahele ja kui see võtab kaksiknoole kuju, klõpsa &HVN;ga ja lohista eraldajat vajalikus suunas.

Veergude järjekorda saab muuta, kui klõpsata &HVNga; veeru nimel ja lohistada seda vasakule või paremale. Veergu ei saa lohistada üle akna serva, nii et kui tahad seda kaugemale liigutada, tuleb sul vajaduse korral veidi vasakule või paremale kerida ja siis veergu uuesti lohistada, kuni see jõuab vajalikku asupaika.

Veerge saab peita või nähtavale tuua, kui klõpsata &HPN;ga mõne veeru päisel ja valida ilmuvast menüüst veeru nimi, mida soovid näha või peita.

Topeltklõps &HVN;ga failil käivitab selle esitamise sisseehitatud mängijas. Kui mõni laul juba mängib, see peatatakse ning hakatakse esitama uut laulu.

Klõps &HPN;ga failil pakub mitu võimalust:

Lisa esitusjärjekorda

  See paneb faili mängima niipea, kui parajasti esitatav laul läbi saab. Kui ühtegi laulu ei esitata, hakatakse faili mängima niipea, kui klõpsad nuppu Esitus. Kui oled juba sama käsku kasutanud mõne teise faili korral, tühistab see fail selle valiku.

Lõika
Kopeeri
Aseta

  ...

Eemalda

  Kui vaatad muusikakogu nimekirja, eemaldab käsk Eemalda faili nimekirjast ning ka kõik antud laulu kirjed kõigist esitusnimekirjadest. Tasuks tähele panna, et kui fail asub kataloogis, mida &juk; uurib käivitamisel, lisatakse see muusikakogu nimekirja uuesti &juk;i järgmisel käivitamisel, kuid mitte esitusnimekirja(desse).

  Kui vaatad esitusnumekirja, eemaldab käsk Eemalda ainult faili antud esitusnimekirjast.

Muuda

  Võimaldab muuta parajasti esile tõstetud laulu veerus, millele klõpsasid. Kui sa ei ole näiteks sildiredaktorit nähtavaks muutnud ja tegutsed usinalt esitusnimekirja loomise kallal, aga oled esitaja nime valesti kirja pannud, saad seda selle käsuga otse muuta.

  Sel moel tehtud muudatused salvestatakse alati automaatselt kohe pärast seda, kui oled muutmisega hakkama saanud ja klõpsad kuhugi mujale.

  See menüükäsk ei ole kasutatav, kui &juk; avastab, et valitud rada on ainult lugemisõigusega.

Värskenda

  See laeb uuesti valitud failide sildiinfo, mis on kasuks, kui faile on muudetud &juk;i töötamise ajal.

Kustuta

  See kustutab faili muusikakogu nimekirjast, eemaldab kõik antud laulu kirjed kõigist esitusnimekirjadest ja kustutab faili kettalt. Seda käsku ei saa tagasi võtta, kuid sinu käest küsitakse selle valimisel kinnitust. Kasuta seda käsku suure ettevaatusega.

Sildiinfo oletamine

  Selle valimisel püüab &juk; ära arvata sellist infot nagu laulu esitaja ja pealkiri. &juk; kasutab äraarvamiseks erinevaid meetodeid:

  Failinimest

    &juk; üritab laulu sildid tuletada failinimest. Näiteks sellise laulunime põhjal nagu `Roxette - You've Got the Look.mp3` oletatakse, et esitaja on Roxette ja pealkiri You've Got the Look. Seda, kuidas &juk; asju ära arvab, saab kohendada, kui valida menüükäsk Seadistused Siltide arvamine..., mis avab sildioletaja dialoogi. &juk; ei asenda silte, mida ta ei oska failinimest tuletada.

  Internetist

    &juk; üritab laulu sildid ära arvata MusicBrainzi programmi kasutades. Selleks peab olema MusicBrainz paigaldatud.

Nimeta fail ümber

  See nimetab valitud failid ümber vastavalt valitud vormindusele. Viimase saab kindlaks määrata, kui valida menüükäsk Seadistused Failide ümbernimetamine... Tekkivad failinimed põhinevad nende metaandmete siltidele. Näiteks Stemage'i Oggo Vorbise laul The Theme (Metroid) saab failiks `/usr/share/music/Stemage/The Theme (Metroid).ogg`.

Loo valitud elementidest esitusnimekiri

  See võimaldab kiiresti luua muusikakogu nimekirja kuuluvatest lauludest esitusnimekirja. Sinu käest soovitakse teada saada uue esitusnimekirja nime ning sellesse lisatakse kõik laulud, mis olid valitud.

Lisa valitud elemendid K3b projekti

  See võimaldab kiiresti luua K3b &CD;-kirjutamise projekti valitud failidega. *&juk; pärib, kas soovid luua audio &CD; või andme &CD; projekti, kui sul pole just juba mõnda K3b projekti lahti.

  Kui K3b veel ei tööta, käivitab &juk; selle. Seejärel lisab &juk; valitud failid K3b aktiivsesse projekti. Siis võid salvestada projekti, et see K3b-s hiljem kirjutada või ka kohe &CD;-d kirjutama asuda.

### &juk;i esitusnimekirjad

Esitusnimekiri on lihtsalt teatud põhimõtte alusel ühte koondatud laulude kogu. Sul võib olla näiteks nimekiri lauludega, mida kuulad programmeerimise ajal, magama jäädes või ka siis, kui tahad naerda. &juk; toetab mitut laadi esitusnimekirju.

Tavalised esitusnimekirjad

  Need on kõige levinumad. Seda tüüpi esitusnimekiri koosneb failidest, täpselt nagu ka muusikakogu nimekiri.

Ajaloo-esitusnimekirjad

  Kui lubad seda tüüpi esitusnimekirja (menüükäsuga Vaade Näita ajalugu), salvestab see nimekiri kõik laulud, mida &juk; esitab. Nimekirjal on üks lisaveerg nimetusega Aeg, kus seisab kuupäev ja kellaaeg, millal laulu esitati. Nimekiri hakkab aga ajalugu jälgima alles siis, kui see sisse lülitatakse.

Otsivad esitusnimekirjad

  Seda tüüpi esitusnimekirja aluseks on otsing. Selle saab sisse lülitada menüükäsuga Fail Uus Otsiv esitusnimekiri või klõpsuga otsinguriba nupule Täpsem otsing.

  Pärast sellise esitusnimekirja loomist jälgib see, millised laulud sinu muusikakogu nimekirjas vastavad kriteeriumidele ning uuendab ennast automaatselt, kui muusikakogu nimekiri muutub.

Esitusnimekirjad paigutatakse esitusnimekirjade paneelile ehk vasakul asuvale püstribale. Seal kujutab iga ikoon endast esitusnimekirja. Paneelil on mitu vaaterežiimi, mille saab valida alammenüüst Vaade Vaaterežiimid.

Vaikimisi vaaterežiim

  See on vaikimisi vaade, mille korral esitusnimekirju näidatakse suurte ikoonidena üksteise all.

Kompaktne vaaterežiim

  See sarnaneb tavalisele vaatele, kuid esitusnimekirju tähistavad suurte kastide asemel väikeste ikoonidega read.

Puuvaade

  See on kõige võimsam vaaterežiim. See sarnaneb kompaktsele vaatele, ainult et muusikakogu nimekiri paikneb selles virtuaalsete esitusnimekirjade nii-öelda esivanema rollis. Sellel on kolm järglast: esitaja, album ja stiil. Igal järglasel on oma järglased, mis näitavad kõiki konkreetse kategooria kirjeid. Kui sinu muusikakogus on näiteks nelja erineva esitaja muusikat, on esitaja rubriigis neli kirjet.

  Puuvaate üks lahe omadus on asi, mida võiks nimetada ümbersildistamiseks lohistamisega. Vali radade nimekirjas lihtsalt mõned failid ja lohista need muusikakogu nimekirjas asuvasse esitaja, albumi või stiili kirjesse. Laulude silte muudetakse automaatselt, et need sobiksid elemendiga, kuhu sa nad lohistasid. Kui näiteks lohistad rajad stiilikirjele "Rock", määratakse kõigi lohistatud palade stiilisildiks samuti Rock.

### &juk;i sildiredaktor

Paljude failivormingute korral on mõttekas kasutada faili sisu kirjeldamiseks failinime: näiteks `Raport juhatusele - Juuni 2003.doc` annab piisavalt infot, et fail hõlpsasti tuvastada. Kuid kogu kasuliku info hõlmamine failinimesse võib laulude korral anda umbes sellise tulemuse: `Type O Negative - The Glorious Liberation Of The Peoples Technocratic Republic Of Vinnland By The Combined Forces Of The United Territories Of Europa.mp3` või `Various Artists_15_The Smithsonian Collection of Classic Jazz Volume II_Jimmie Lunceford & His Orchestra - Organ Grinder's Swing.mp3`. Kumbki pole just eriti praktiline ega sisalda ka kogu kasulikku infot, mis sul võib laulu kohta olla. Kuid näiteks albumi ja rajanumbri lisamine muudaks failinime veelgi pikemaks ja hoomamatuks, ometi ei sisalduks selles isegi veel mitte ilmumisaastat ega stiili, mis kuluks ju ära, kui esitaja pole tuttav.

Sellisel juhul on lahenduseks salvestada sellist laadi metaandmed otse failides. Mp3- ja ogg-failid võivad sisaldada ka väikseid tekstilõike, mida saab pruukida faili sisu kirjeldamiseks. Selleks on mitmeid vorminguid, kuid &juk; varjab nende erinevused sinu eest (need pole üldiselt ka olulised) ning pakub välja standardse viisi redigeerida kõigi audiofailide tuntud silte ühtmoodi.

&juk;i võimas sildiredaktor lubab redigeerida nii mp3- kui ka ogg-failide silte. Redigeerida võib nii üht faili kui ka mitmeid korraga ning soovi korral ka mp3- ja ogg-faile korraga. Ainus nõue on see, et sul peab olema failidele kirjutamisõigus: sa ei saa näiteks redigeerida sellise faili silte, mis paikneb ühendatud &CD-ROM;-il.

#### Ühe faili siltide redigeerimine

Üheainsa faili siltide redigeerimiseks vali see muusikakogu nimekirjas või mõnes esitusnimekirjas. Kui sildiredaktor pole näha, lülita see sisse menüükäsuga Vaade Näita sildiredaktorit. Sildiredaktor paikneb nimekirjast allpool.

Redaktoris piisab info muutmiseks lihtsalt teksti muutmisest vastaval väljal. Kui oled valmis, klõpsa &HVN;ga uuesti nimekirjas ning sinu käest küsitakse, kas soovid muudatused salvestada.

Võib juhtuda, et klõpsad küll failile, aga sildiredaktoris midagi muuta ei saa. See juhtub siis, kui &juk; avastab, et rada on ainult lugemisõigusega.

Sildiredaktori väljad

Esitaja nimi:

  Laulu esitaja või esitajate nimi.

Raja nimi:

  Laulu nimi.

Albumi nimi:

  Albumi nimi, millel laul leidub.

Stiil:

  Muusika stiil. &juk; pakub omalt poolt nimekirja, mis vastab mitteametlikult ID3 standardile, kuid sa võid mõistagi siia ka vajaliku stiili ise kirja panna.

Failinimi:

  Faili tegelik nimi kettal. Seda saab otse muuta ning salvestamisel nimetatakse fail ümber.

Rada:

  Raja asukoht originaalsalvestises.

Aasta:

  Laulu avaldamise aasta.

Pikkus:

  See ei ole muudetav ja seda näidatakse lihtsalt teadmiseks.

Bitikiirus:

  See ei ole muudetav ja seda näidatakse lihtsalt teadmiseks.

Kommentaar:

  Siia võib lisada mis tahes kujul kommentaari, märkused &etc;

Muudatused võib igal hetkel salvestada menüükäsuga Sildistaja Salvesta või kiirklahviga &Ctrl;T.

#### Mitme faili siltide redigeerimine

Nimekirjas võib valida ka mitu faili ning muuta kõigi nende üht või enamat silti korraga.

Failid järjestikuseks valimiseks kasuta klahvi Shift ja lohista &HVN;ga, üksikfailide valimiseks hoia all klahv &Ctrl; ja klõpsa vajalike failidel &HVN;ga.

Kui sildiredaktor pole näha, lülita see sisse menüükäsuga Vaade Näita sildiredaktorit. Sildiredaktor paikneb nimekirjast allpool.

Sildiredaktor käitub mõnevõrra teistmoodi, kui oled valinud mitu faili.

Iga sildiredaktori välja kõrval on nüüd märkekast Lubatud. Kõik väljad, mille korral on kõigil valitud failidel ühesugune sisu, näitavad seda ning neid saab redigeerida, kui märkida ära kast Lubatud.

Kõik väljad, mille sisu kõigis valitud failides ei kattu, ei ole algselt redigeeritavad ega näita mingit sisu.

Mis tahes välja sisu muutmiseks märgi kast Lubatud (kui see pole veel märgitud) ning muuda välja sisu nagu tavaliselt.

Kui oled muudatused teinud, klõpsa &HVNga; uuesti nimekirja ning sinu käest küsitakse, kas soovid muudatused salvestada. Dialoog näitab ka faile, mida muudatused puudutavad, nii et saad siin täiendavalt kontrollida, et oled muutnud just vajalikke faile.

Muudatused võib igal hetkel salvestada menüükäsuga Sildistaja Salvesta või kiirklahviga &Ctrl;T.

### Failide ümbernimetamise dialoog

Failide ümbernimetamise dialoog

Failide ümbernimetamise dialoogi pilt.

Failide ümbernimetamise seadistustedialoogis saab määrata kindlaks failide ümbernimetamise toimingu üksikasjad. Ümbernimetamisel võetakse aluseks laulu metaandmete siltides leiduv info. Kõigepealt muudetakse silte vastavalt kohatäitjatele, mida sa saad ise määrata, ning viimaseid kasutataksegi uue failinime loomisel vastavalt failinime skeemile.

Dialoogi tähtsaim osa ongi Failinime skeem. Siia saab kirjutada failinime skeemi, mida &juk; kasutab failide ümbernimetamisel. Siin saab kasutada teatud spetsiaalseid märke.

%t

  See asendatakse pealkirjaga.

%a

  See asendatakse esitajaga.

%A

  See asendatakse albumiga.

%T

  See asendatakse rajaga.

%c

  See asendatakse kommentaariga.

Iga kohatäitja võib sisaldada %s, mis asendatakse tegeliku sildiga, ning mis tahes teksti, kaasa arvatud kaldkriips (/). Kui kohatäitja sisaldab kaldkriipsu, osutab see kataloogi eraldajale. Mõistagi võib ka eraldajad lihtsalt väljale Failinime skeem kirjutada.

Kohatäitjate kasutamisel saab täielikult ignoreerida tühje silte. Kui ära märkida kast Vajab väärtust, ignoreeritakse kohatäitjat juhul, kui vastav silt on tühi. Nii võib näiteks kommentaaridega faile eristada neist, millel kommentaare pole, kui kirjutada redaktoris väljale Kommentaar has-comment/%s või midagi sellist.

Failinime skeemi saab kontrollida dialoogi allosas asuva aktiivse failinime redaktori abil. Kirjuta sinna muusikafaili failinimi ning väljal Uus failinimi näidatakse, kuidas &juk; nimetab faili antud seadistustega ümber.

### Sildioletaja seadistustedialoog

Sildioletaja seadistustedialoog

Sildioletaja seadistustedialoogi pilt.

Sildioletaja seadistustedialoogi saab kasutada failinime põhjal äraarvamise seadistamiseks.

Dialoogis asuvad vasakul erinevad failinime mustrid. &juk; pakub terve hulga mustreid, mis peaks sobima enamiku failinimestiilidega. Kui soovid lisada uue skeemi, klõpsa nupule Lisa, pane oma skeem kirja ning klõpsa OK. Kasutada võib samasuguseid kohatäitjaid failide ümbernimetamise seadistustedialoogis.

&juk; proovib nimekirjas leiduvaid skeeme üksteise järel ülalt alla ning kasutab laulu siltide äraarvamiseks esimest skeemi, mis sobib. Mõned laulud võivad sobida mitme skeemiga. Vajaduse korral võid nimekirjas määrata skeemide järjestuse, valides skeemi ning liigutades seda noolenuppudega üles või alla.

Skeemi võib ka muuta või nimekirjast eemalda. Vali skeem ning klõpsa nupule Muuda, kui soovid seda muuta, või Eemalda, kui ei soovi skeemi enam nimekirjas näha.

### Täpsema otsingu dialoog

Täpsema otsingu dialoog

Täpsema otsingu dialoogi pilt.

Täpsema otsingu dialoogiga saab luua otsivaid esitusnimekirju. See võimaldab määrata väga täpselt otsingu, mis uurib läbi sinu muusikakogu laulude sildid.

Dialoogi ülaosas saad anda otsiva esitusnimekirja nime. Seejärel tuleb sektsioonis Otsingukriteerium kindlaks määrata, mida ja kuids otsida.

Sektsiooni Otsingukriteerium ülaosas on kaks raadionuppu: Sobib iga järgmine ja Sobivad kõik järgmised. Kui valida Sobib iga järgmine, siis vastab otsingukriteeriumile mis tahes tingimus. Vastasel juhul peavad olema rahuldatud kõik kriteeriumid, enne kui laul esitusnimekija arvatakse.

Raadionuppude all ongi tingimused, ise. Sa võid neid juurde lisada klõpsuga nupule Rohkem või eemaldada klõpsuga nupule Vähem. Tühjaks jäetud tingimusi eiratakse, nii et tingimata ei pruugigi kasutada nuppu Vähem.

Iga tingimus koosneb kolmest osast. Vasakul saab valida sildi, paremal sobivuse liigi, keskel aga otsitava teksti. Sildivalija annab &juk;ile teada, millises sildis soovid teksti leida. Kui valid erisildi "<Kõik nähtavad>", sobib otsitava tekstiga iga silt, mida muusikakogu nimekirjas näha võib.

Sobivuse liigi valimisega saab &juk;ile teada anda, kuidas otsida. Viisid on järgmised:

Tavaline sobivus

  See on vaikimisi sobivuse liik. See otsib antud teksti kõikjal määratud sildis, panemata tähele näiteks suur- ja väiketähti. Näide: esitaja sildist otsitakse Depeche Mode'i.

Tõstutundlik

  See on nagu tavaline sobivus, ainult et otsing arvestab ka suur- ja väiketähtedega.

Mustri sobivus

  See on kõige võimsam otsimismeetod. Kirjutatav otsingutekst kujutab endast regulaaravaldist, mille alusel sildis otsing sooritatakse. Regulaaravaldiste selgitamine väljub käesoleva käsiraamatu piires, kuid nende loomisel võib abiks olla rakendus &kregexpeditor;. &juk; kasutab &Qt; regulaaravaldise stiili.

Vali dialoogis kriteeriumid, mille järgi otsitakse, ning klõpsa nupule OK, mille järel luuaksegi otsiv esitusnimekiri!

### &juk;i kaanepildi haldur

&juk; 2.3 (&kde; 3.5 koosseisus) pakub täiustatud kaanepildi haldamise koodi, mis toob kaasa teatud uusi võimalusi võrreldes &juk; 2.2 (see kuulus &kde; 3.4 koosseisu). Samuti on võrreldes &juk; 2.2-ga veidi muutunud kaanepiltide haldamise viis. Seepärast vaatame kõigepealt, kuidas asi varem käis.

#### Kaanepildid ja &juk; 2.2

&juk; 2.2 korral oli pala kaanepilt rangelt seotud pala esitaja ja album infoga. Ehkki see oli üsna kasulik ja isegi teatud eelistega, ei olnud see tingimata parim viis kaanepiltide haldamiseks. Soovi korral kasutada kaanepilti mõne muu pala jaoks tuli kas pala sildid ümber nimetada või kaanepilt dubleerida, mis raiskas kettaruumi. Kui aga palal polnudki esitaja või albumi infot, takistas &juk; kaanepildi omistamist, sest ta ei osanud sellega midagi peale hakata. Niisiis, asjad toimisid, aga mitte kõige paremini.

#### Kaanepildid ja &juk; 2.3

&juk; 2.3 jaoks töötati kood ümber, lisades spetsiaalselt kaanepiltidega tegeleva tuumikkomponendi. Selle asemel et otsida kettalt konkreetse nimega pilti, nagu tegi &juk; 2.2, seob &juk; 2.3 kaanepildi haldur kõik kaanepildid identifikaatoriga ja kasutab seejärel silti palade juures. See ei toimi vahest veel täiuslikult, aga üldjuhul siiski, ning aitab tublisti aega säästa.

##### Kaanepildi lisamise näited

Võtame näiteks juhu, kus soovid lisada kaanepildi paladele, mille äsja rippisid oma &CD;-lt. Kasutame näites plaati Alabama - Greatest Hits III. &juk; 2.2 korral tuli valida mõni pala ning importida kaanepilt internetist, tehes palal klõpsu hiire parema nupuga ja valides Sildistaja Plaadiümbriste haldur Võtaplaadiümbris Internetist. &juk;ile iseloomulikult omistati kaanepilt otsekohe kõigile plaadi Alabama - Greatest Hits III paladele, soovisid sa seda või mitte.

&juk; 2.3 korral on protseduur samasugune ühe olulise erandiga: kõigepealt tuleb valida kõik palad, milele soovid kaanepildi omistada. Sel juhul tuleb valida kõik plaadi Alabama - Greatest Hits III palad, enne kui kasutada käsku Võtaplaadiümbris Internetist. Kui aga soovid mingil põhjusel kaanepildi omistada ainult pooltele paladele, tuleb valida pooled palad, enne kui kasutada käsku Võtaplaadiümbris Internetist. Kaanepiltide dubleerimise pärast pole vaja enam muretseda: &juk; on nüüd piisavalt tark, et kasutada üht ja sama pilti korduvalt, nii et sulle ei teki kõvakettale tülinaks 14 ühesugust `.png`-pildifaili.

##### Vanade kaanepiltide taaskasutamine

Aga mis siis, kui unustad valida kõik palad, mida soovid sildistada? Võid muidugi need hiljem valida ja protsessi korrata, kuid sel juhul tekib kõvakettale topeltkaanepilt, sest &juk; ei oska kohe öelda, et sinu leitud kaanepilt on sul juba olemas. Aga sellest pole midagi, sest sa võid anda &juk;ile käsu kasutada mõne muu pala kaanepilti.

Seda saab teha kahel moel:

1. Ava menüüst Sildistajadialoog Plaadiümbriste haldur (Sildistaja Plaadiümbriste haldur Näita plaadiümbriste haldurit). Plaadiümbriste haldur näitab paremal kõiki kaanepilte, mida &juk; teab, ning kui need on laaditud, võid nimekirjas kiiresti vajaliku leida, kasutades ülal asuvat otsingukasti või vasakul paiknevat esitajate nimekirja. Kui leiad vajaliku kaanepildi, võid selle lohistada palale, millel soovid seda kasutada. See peaks käima põhimõtteliselt otsekohe, sest &juk; kasutab sama kaanepilti lihtsalt uuesti (kaanepilti näeb ka lohistamise ajal). Paraku võtab omajagu aega kaanepiltide esialgne laadimine ning millekski muuks pole plaadiümbriste haldurist suurt kasu.

2. Ma eelistan seda rohkem, sest see on väga lihtne. Tuleb lihtsalt teha topeltklõps palal, millel on vajalik kaanepilt, ning seda hakatakse esitama. Seepeale ilmub ribale Praegu esitamisel ka kaanepilt ning sa võid selle lohistada palale, mille kaanepilti soovid muuta.

##### Kaanepiltide lohistamine mitmele palale korraga

Pane tähele, et lohistades võib kaanepildi kiiresti omistada ka mitmele palale. Vali lihtsalt palad, millele soovid kaanepilti omistada, ning lohista siis see ühe valitud pala peale.

##### Mis juhtub minu vanade kaanepiltidega?

Võib tekkida küsimus, mida võtab &juk; ette, kui &juk; 2.2 olid juba kaanepildid olemas. Võtab ette aga järgmist: &juk; teisendab automaatselt vanad kaanepildid ja liidab need kaanepiltide haldussüsteemiga.

Kuna see võtab aega, ei tehta seda kohe korraga. Vana kaanepilt teisendatakse alles siis, kui tekib vajadus seda ekraanil kuvada. Teisendamise ajal tunneb &juk; ära, millised palad kasutavad teisendatavat kaanepilti ja rakendab uue kaanepildi automaatselt kõigile neile paladele. Lõpptulemusena ei ole mingit nähtavat muudatust: &juk; säilitab paladel sama kaanepildi, mis neil oli juba varem, ainult et nüüd saab kasutada ka uusi kaanepiltide haldamise võimalusi.

##### Kaanepiltide eemaldamine

Lisaefektina saab nüüd eemaldada palalt kaanepildi, ilma et see eemaldataks kõigilt paladelt, millel on sama esitaja ja album.

&juk; 2.3 korral eemaldab kaanepildi eemaldamise käsk selle ainult valitud paladelt.

##### Soovitatav kasutamine:

1. Nüüd saab sama kaanepildi omistada albumitele, kus on plaat 1, plaat 2 jne., mida &juk; 2.2 suutis ainult kaanepilti dubleerides.

2. Paladele saab omistada üldise kaanepildi, kui sa soovid, et see kõigil paladel olemas oleks, või kui sul on muusikat, mida ei ole albumina välja antud, aga mis sobib antud žanri. Soovi korral võid ka kaanepildi ise valmistada ja vajalikele lauludele omistada.

## &juk;i tööriistariba

### Peamine tööriistariba

&juk;i tööriistariba.
&juk;i tööriistariba.

&juk;i tööriistariba.

Toodud pildil on tööriistariba ikoonid vasakult paremale vaikimisi järgmised:

Uus

  Loob uue esitusnimekirja. Kui nuppu veidi all hoida, ilmub menüü, mis lubab valida erinevat laadi esitusnimekirjade seast.

  Tühi esitusnimekiri...

    Selle valimisel palutakse sul esitusnimekirjale nimii anda ja seejärel lisatakse see esitusnimekirjade vaatesse. Nimekiri on alguses täiesti tühi.

  Esitusnimekiri kataloogist...

    Selle valimisel palutakse sul valida avatav kataloog ning seejärel luuakse esitusnimekiri lauludega, mis leiduvad selles kataloogis ja kõigis selle alamkataloogides. Loodavale esitusnimekirjale antakse kataloogiga sama nimi.

  Otsiv esitusnimekiri...

    See avab täpsema osingu dialoogi, kus saab luua virtuaalse esitusnimekirja. Sellesse nimekirja lisatakse kõik sinu muusikakogu nimekirja laulud, mis vastavad täpsema otsingu dialoogis määratud kriteeriumidele. Kui muutub muusikakogu nimekiri, muutub ka see esitusnimekiri. Kui lood näiteks esitusnimekirja kõigi oma Depeche Mode'i lauludega ning seejärel lisad muusikakogu nimekirja veel mõne Depeche Mode'i laulu, ilmub see nähtavale ka Depeche Mode'i esitusnimekirjas, ilma et peaksid ise midagi tegema.

Ava

  Lisab faili muusikakogu nimekirja (kui see on aktiivne) või parajasti valitud esitusnimekirja. Faili lisamine esitusnimekirja lisab selle automaatselt ka muusikakogu nimekirja, aga mitte vastupidi.

Salvesta

  Salvestab parajasti valitud esitusnimekirja. Redigeeritud sildi salvestamiseks vali kas teine kirje või vajuta kiirklahvi &Ctrl; T.

Lõika

  Kui valitud on esitusnimekiri või laul, lõigatakse (eemaldatakse) see nimekirjast. Kui aktiivne on sildiredaktor, toimib see nagu lõikamine mis tahes redaktoris, eemaldades valitud teksti, kuid säilitades selle lõikepuhvris.

Kopeeri

  Kui aktiivne on sildiredaktor, toimib see nagu kopeerimine mis tahes redaktoris, kopeerides valitud teksti lõikepuhvrisse.

  Kui valid kopeerimiskäsu laulu puhul muusikakogu nimekirjas, asetatakse selle URL lõikepuhvrisse, kust saad selle mujale asetada: näiteks võid URL-i asetada tekstiredaktorisse, &konqueror;i või mõnda muusse esitusnimekirja.

Aseta

  Kui oled muusikakogu nimekirjast lõiganud või kopeerinud URL-i, võid selle asetada uude esitusnimekirja. Samuti võid asetada URL-i, mille oled kopeerinud &konqueror;ist või mõnest muust rakendusest. Kui aktiivne on sildiredaktor, asetab see käsk valitud väljale teksti, mis parajasti leidub lõikepuhvris.

Näita otsinguriba

  Näitab või peidab otsinguriba.

Näita sildiredaktorit

  Näitab või peidab sildiredaktori.

Esituse juhtimine

  Need toimivad samamoodi nagu igas teises meediamängijas. Juhtelemendid on järgmised: Esitus, Paus, Stopp, Eelmine lugu ja Järgmine lugu.

  Selle kõrval on riba, mis näitab, kui palju on laulust esitatud. Liugurit lohistades saab laulus edasi ja tagasi liikuda.

  Lõpuks on seal ka helitugevuse liugur, mis täiesti ootuspäraselt tugevdab või nõrgendab heli. Vali on liuguri parempoolses otsas, vaikne vasakpoolses.

### Otsinguriba

Otsinguriba võimaldab kiiresti leida vajaliku laulu muusikakogu nimekirjas või esitusnimekirjas.

Niipea kui hakkad otsinguribale teksti sisestama, väheneb nimekirja elementide arv ja nähtavale jäävad ainult need, mille mõnes nähtavas veerus leidub vaste sisestatule. Klahvi Enter vajutamisega hakatakse nähajäänud laule ülalt alla esitama.

Otsimine algab kohe, kui asud teksti sisestama. Otsing on täpsustav, mis tähendab, et iga uue tähe sisestamisel jääb nimekiri aina väiksemaks, kuni lõpuks on selles üks või äärmisel juhul mõned sisestatule vastavad laulud. See on eriti abiks juhul, kui sa ei peaks päris täpselt mäletama, milline oli näiteks laulu nimi.

Kui soovid otsida põhjalikemate kriteeriumide akusel, klõpsa otsinguriba paremas servas asuvale täpsema otsingu nupule, mis lubab luua virtuaalse esitusnimekirja. Kui soovid otsingu katkestada, klõpsa lihtsalt otsinguriba vasakus servas asuvale puhastamisnupule.

## Menüüde ja käskude seletused

### Menüüd

#### Menüü Fail

&Ctrl;N Fail Uus Tühi esitusnimekiri...

  Loob uue esitusnimekirja

&Ctrl;D Fail Uus Esitusnimekiri kataloogist...

  Loob uue esitusnimekirja, mis sisaldab kõiki määratud kataloogis ja selle kõigis alamkataloogides asuvaid muusikafaile. Lisatakse ka kõik esitusnimekirjad, mida &juk; ära tunneb.

&Ctrl;F Fail Uus Otsiv esitusnimekiri...

  Loob uue otsiva esitusnimekirja.

&Ctrl;O Fail Ava...

  Võimaldab valida muusikakogu nimekirja lisatavad failid. Kui valid esitusnimekirjafaili, lisatakse kõik selles olevad failid.

Fail Lisa kataloog...

  Võimaldab valida muusikakogu nimekirja lisatava(d) kataloogi(d). Neid uuritakse läbi iga kord &juk;i käivitamisel või menüükäsu Fail Laadi uuesti valimisel.

Fail Nimeta ümber...

  Nimetab esitusnimekirja ümber.

Fail Klooni...

  Loob valitud esitusnimekirja teisiku ja küsib, mis sellele nimeks anda.

Fail Laadi uuesti

  Laadib valitud esitusnimekirja kõigi failide sildiinfo uuesti.

Fail Eemalda

  Eemaldab valitud esitusnimekirja.

&Ctrl;S Fail Salvesta

  Salvestab valitud esitusnimekirja.

Fail Salvesta kui...

  Salvestab valitud esitusnimekirja uue nimega.

#### Menüü Redigeerimine

Redigeerimine Puhasta

  Eemaldab valitud laulud esitusnimekirjast.

#### Menüü Vaade

Vaade Näita otsinguriba

  Näitab või peidab otsinguriba.

Vaade Näita sildiredaktorit

  Näitab või peidab sildiredaktori.

Vaade Näita ajalugu

  Näitab või peidab ajaloo-esitusnimekirja.

Vaade Vaaterežiimid Vaikeväärtus

  Lülitab sisse vaikimisi vaaterežiimi.

Vaade Vaaterežiimid Kompaktne

  Lülitab sisse kompaktse vaaterežiimi.

Vaade Vaaterežiimid Puu

  Lülitab sisse puuvaate.

#### Menüü Mängija

Mängija Juhuslik esitus

  See lülitab laulude juhuslikus järjekorras esitamist. Kui see sisse lülitada, valib &juk; pärast parajasti esitatava loo lõppemist aktiivsest esitusnimekirjast järgmisena juhusliku laulu.

Mängija Esitusnimekirja kordamine

  See lülitab esitusnimekirja kordamist. Kui see sisse lülitada, alustab &juk; pärast aktiivse esitusnimekirja kõigi lugude esitamist taas algusest peale.

Mängija Esitus

  See käivitab parajasti valitud laulu esitamise või jätkab seda, kui laulu esitamine oli peatatud.

Mängija Paus

  See käsk peatab parajasti valitud laulu esitamise. Esitamise taasalustamiseks vali käsk Esitus.

Mängija Stopp

  See käsk peatab parajasti valitud laulu esitamise. Selle käsu valimisel ei saa esitamist enam samast kohast jätkata.

Mängija Eelmine rada

  See käsk alustab laulu taasesitamist, mida esitati enne parajasti esitatavat laulu.

Mängija Järgmine rada

  See käsk valib esitamiseks esitusnimekirja järgmise laulu.

#### Menüü Sildistaja

Ctrl T Sildistaja Salvesta

  See käsk salvestab kõik redigeeritavatesse siltidesse tehtud muudatused. Tavaliselt salvestatakse muudatused alles pärast seda, kui lahkud redigeeritavast failist.

Sildistaja Kustuta

  See käsk kustutab valitud faili(d) muusikakogu nimekirjast ja kõigist esitusnimekirjadest ning kustutab faili(d) ka kettalt.

Ctrl F Sildistaja Sildiinfo oletamine Failinimest

  See käsk üritab oletada valitud faili(de) sildid failinime põhjal. Äraarvamiseks kasutatavaid mustreid saab seadistada menüükäsuga Seadistused Siltide arvamine..., mis avab sildioletaja seadistustedialoogi.

Ctrl I Sildistaja Sildiinfo oletamine Internetist

  See käsk üritab valitud failide sildid ära arvata programmi trm abil, mida pakub MusicBrainz.

#### Menüü Seadistused

Seadistused Tööriistaribad Peamine tööriistariba

  See käsk näitab või peidab peamise tööriistariba.

Seadistused Tööriistaribad Esitusriba

  See käsk näitab või peidab esitusriba.

Seadistused Käivitamisel näidatakse logo

  Kui see käsk valida, näitab &juk; käivitamise ajal muusikakogu laadides infoekraani.

Seadistused Dokitakse süsteemsesse salve

  Kui see käsk valida, näitab &juk; ikooni süsteemses salves. Selle abil saab teada, kas ja mida &juk; ning esitust juhtida.

Seadistused Akna sulgemisel jäetakse JuK tööle ikoonina paneelil

  Kui see käsk valida, jääb &juk; ka peaakna sulgemisel tööle. Selleks peab olema ka süsteemsesse salve dokkimise valik olema sisse lülitatud. &juk;ist väljumiseks vali peaaknas menüükäsk Fail Välju või süsteemse salve kontekstimenüüst käsk Välju.

Seadistused Hüpikrajateadustus

  Selle käsu valimisel näitab &juk; alati laulu esitamisel alustamisel infot esitaja ja pealkirja kohta ning pakub nuppe, millega kiiresti teine laul valida. Selleks peab olema sisse lülitatud ka süsteemsesse salve dokkimise valik.

Seadistused Siltide arvamine...

  See käsk avab sildioletaga seadistustedialoogi, kus saab muuta mustreid, mida kasutatakse sildiinfo äraarvamiseks failinime põhjal.

Seadistused Failide ümbernimetamine...

  See käsk avab failide ümbernimetamise seadistustedialoogi, kus saab kindlaks määrata, kuidas &juk; faile ümber nimetab.

Seadistused Kiirklahvide seadistamine...

  See avab standardse &kde; dialoogi, kus saab määrata &juk;is kasutatavaid kiirklahve. Juba ette on määratud mõned mõistlikud vaikimisi kiirklahvid, sealhulgas multimeediaklahvid, kui sul peaks olema multimeediaklaviatuur.

### Kiirklahvide seletus

Klahvikombinatsioon | Toiming
--- | ---
&Ctrl;A | Vali kõik
&Ctrl;C | Kopeeri
&Ctrl;R | Nimeta fail ümber
&Ctrl;I | Sildiinfo oletamine internetist
&Ctrl;G | Sildiinfo oletamine failinimest.
&Ctrl;F | Uus otsiv esitusnimekiri.
&Ctrl;G | Sildiinfo oletamine failinimest
&Ctrl;N | Uus tühi esitusnimekiri
&Ctrl;D | Uus esitusnimekiri kataloogist
&Ctrl;T | Muudetud siltide salvestamine

## Autorid ja litsents

&juk;i Autoriõigus © 2002, 2003, 2004: &Scott.Wheeler;.

&juk;i arendaja ja hooldaja on &Scott.Wheeler; &Scott.Wheeler.mail;.

Suur tänu paljudele, kes on aidanud kaasa &juk;i käekäigule:

- &Daniel.Molkentin; &Daniel.Molkentin.mail; süsteemsesse salve dokkimise, vahetu siltide redigeerimise, veaparanduste, propageerimise ja moraalse toe eest.

- Tim Jansen tim@tjansen.de GStreameri pordi eest

- Stefan Asserhäll stefan.asserhall@telia.com globaalsete kiirklahvide toe eest.

- Stephen Douglas stephen_douglas@yahoo.com hüpikrajateadustuste eest.

- &Frerich.Raabe; &Frerich.Raabe.mail; rajaandmete automaagilise äraarvamise ja veaparanduste eest.

- Zack Rusin zack@kde.org paljude automaagiliste asjade eest, kaasa arvatud MusicBrainzi tugi.

- Adam Treat manyoso@yahoo.com MusicBrainzi nõiduse ärakasutamise eest.

- Matthias Kretz kretz@kde.org kena ja sõbraliku &arts;i guru rolli eest.

- Maks Orlovich maksim@kde.org &juk;i muutmise eest sõbralikuks ka terabaite muusikat omavatele isikutele.

- Antonio Larrosa Jimenez larrosa@kde.org &DCOP;-liidese eest.

Dokumentatsiooni autoriõigus © 2003: &Lauri.Watts; ja autoriõigus © 2004: Michael Pyne.

Tõlge eesti keelde: Marek Laane bald@starman.ee

&underFDL; &underGPL;
&documentation.index;