# &noatun;i käsiraamat

Charles Samuels

    charles@kde.org

Marek Laane

    bald@starman.ee

Tõlge eesti keelde
2001 2002 Charles Samuels
&FDLNotice;
2002-03-01
2.00.00

&noatun; on &kde; avarate võimalustega pluginatepõhine meediafailide mängija.

KDE Noatun kdemultimedia mp3 muusika multimeedia

## Sissejuhatus

&noatun; on &kde; avarate võimalustega pluginatepõhine meediafailide mängija.

### Võimalused

&noatun; on &arts;i — reaalaja-analoogsüntesaatori — viimistleud kasutajaliides. Täiendavate vormingute mängimiseks külasta veebilehekülgi http://noatun.kde.org/plugins.phtml või http://mpeglib.sf.net. Vaikimisi toetab &arts; MP3 ja MPEG-1 vorminguid. Toetatud on ka Vorbis, kui Vorbise teegid olid &kde; kompileerimise ajal saadaval.

## &noatun;i kasutamine

Vaikimisi käivitub &noatun; kasutajaliidese pluginaga 'Suurepärane'. Selle valimise taga seisab asjaolu, et just see sarnaneb kõige enam muude &kde; rakendustega.

&noatun;i unikaalseks omaduseks on see, et see, mida sa võib näha ühel masinal, ei sarnane sugugi sellega, mida võib näha teisel masinal, ning mingit standardset liidest polegi, kuigi samas vaikeliides on. Vali, millised pluginad soovid, sega ja liida ja miksi neid, kuni oled &noatun;i täielikult oma käe järgi ära seadnud ja sellest maailma parima meediafailide mängija loonud!

### Pealkirja formaat

&noatun;i eelistusteaknas on omamoodi veider tekstikast Pealkirja formaat. Sinna saab kirjutada vormindamisstringi, mis määrab, kuidas pealkirjad hakkavad välja nägema.

- Iga tekst on näha nii, nagu peab, kui tema ümber ei ole just `$( )`.

- Teksti, mis asub `$( )` sees, peetakse &noatun;i antud elemendi omaduseks ning see asendataksegi vastava omadusega.

- Kui `$( )` sees esinevad jutumärgid, näidatakse nende vahel asuvat teksti normaalselt, kuid ainult juhul, kui antud nimega omadus on olemas.

- Jutumärgid võivad esineda `$( )` alguses, lõpus või ka nii alguses kui lõpus.

Nii asendatakse näiteks `$(bitrate)` faili bitikiirusega, nagu selle teatab siltide lugemise plugin. Kui aga lisada siia jutumärkides teksti, näidatakse seda: `$(bitrate"kbps")` näitab näiteks faili bitikiirust, millele järgnevad tähed `"kbps"`. Kumbagi aga ei näidata, kui omadust bitrate ei ole olemas.

## &noatun;i pluginate kasutamine

Pluginaid saab valida menüüst Seadistused kirjega &noatun;i seadistamine... Liigu ilmuvas dialoogis kaardile Pluginad. Seal saab pluginad sisse lülitada nende nime ees olevaid kastikesi ära märkides. &noatun; vajab vähemalt üht kasutajaliidese pluginat ning täpselt üht ja ainult üht esitusnimekirja pluginat.

### Milk Chocolate

Milk Chocolate on väike ja lihtne kasutajaliides. Nupud käituvad nii, nagu enamasti CD-mängijatel, nupp väljasta avab esitusnimekirja. Nupp, millel on leht ristiga, eemaldab esitusnimekirjast aktiivse elemendi, kuid ei kustuta siiski faili kettalt, nupp, millel on nool, sätestab lugude kordamise. Menüü avab klõps &HPN;ga kus tahes aknas.

### Noor hikkor

Noor hikkor on &kde; süsteemse salve ehk vaikimisi kella kõrval asuva piirkonna plugin.

Klõps &HPN;ga ikoonil avab väikese menüü, klõps &HVN;ga lülitab &noatun;i kasutajaliidese akende näitamist. Arvesta, et näiteks esitusnimekirju ei peeta kasutajaliideseks.

### Esitusnimekirja eksport HTML-i

See plugin näitab esitusnimekirja kena HTML-tabelina. Seadistustedialoogis on võimalik paika panna värvid, taustapilt ning lülitada sisse režiimi, mille puhul vahetatakse värvi, kui jätta hiirekursor hetkeks viida kohale seisma.

Pärast eelistuste määramist avab menüüs Toimingud leiduv kirje Ekspordi esitusnimekiri... failidialoogi, kus saad valida, kuhu oma väljund salvestada.

### K-Jöfoli rüüd

&noatun;i K-Jöfoli rüüde laadija on tegelikult päris samasugune nagu samanimeline &Windows; programm.

&noatun;i variandis on sel paraku mõningad puudujäägid. Nii näiteks peavad rüüd olema kettal lahti pakitud, et neid saaks laadida.

Rüü paigaldamiseks (&Windows; ZIP-vormingus) saab pruukida rüüpaigaldajat, mille leiab &noatun;i eelistustedialoogis.

Kuna mõned rüüd ei pruugi olla korralikult pakitud ning rüüpaigaldaja ei suuda ka mitte kõike ise välja mõelda, võib olla kasulik mõne rüü paigaldamise ebaõnnestumisel anda käsureal järgmised korraldused:

    % cd $KDEHOME/share/apps/noatun
    % mkdir kjskins (kui vaja)
    % cd kjskins
    % mkdir uus_rüü ; cd uus_rüü
    % unzip /uus_rüü.zip/asukoht

Rüüsid saab ka ise luua, selleks leiab juhised (paraku inglise keeles) aadressil http://www.angelfire.com/mo/nequiem/tutorial.html.

### Poolitatud nimekiri

Poolitatud nimekirja välimus on lihtne ja klassikaline. Topeltklõps kirjel alustab selle esitamist (sama tulemuse saavutab kirjet valides ja klahvi Enter vajutades). Samuti võib faile ja &URL;-e siia lohistada.

Alates &kde; versioonist 3.0 salvestab poolitatud nimekiri (SPL) oma andmed &XML;-vormingus, kuid impordib automaatselt m3u nimekirja, kui &XML;-faili ei ole olemas. See tähendab, et võid salvestada m3u-faili ning siis kustutada &XML;-faili, kui soovid automaatselt esitusnimekirjad genereerida.

Poolitatud nimekirja nimetus on õigupoolest küll lausa eksitav, sest nimekiri ei mingist otsast kuidagi poolitatud. See nimetus on pärit esialgse kujunduse ajast veel &noatun;i nooruspõlves, mil see oli tõesti poolitatud.

### Winampi rüüd

Kui oled kasutanud Winamp rüüd, peaks see sulle päris tuttav ette tulema. Taimeril klõpsates saab lülitada kulunud või allesjäänud aja näitamist. Selle all asuvas piirkonnas saab skoobi sisse ja välja lülitada. Akna varjamiseks tee tiitliribal topeltklõps. Klõps hiire parema nupuga (või klõps üleval vasakul asuval ikoonil) avab &noatun;i standardse tööriistariba.

Uute rüüde paigaldamiseks loo kataloogis `$KDEHOME/share/apps/noatun/skins/winamp` neile kataloog ja paki rüü sinna lahti. Winamp rüüfaile laiendiga `.wsz` käsitletakse tavaliste zip-failidena. Nende lahtipakkimiseks tuleb nad siiski esmalt ümber nimetada.

### Siltide lugeja

Siltide lugeja (Metatag) on plugin, mis laeb failiinfo KFile'i pruukides. See on sama asi, mis näiteks võimaldab &konqueror;il sulle kohtspikreid näidata, kui liigutad hiirekursorit failide kohal. Lisaks mainitud info laadimisele on võimalik seda ka muuta, kui valida menüüst Toimingud kirje Siltide muutmine. Toetatud on nii ID3 kui OggVorbise siltide muutmine. Samuti loeb see plugin failidest bitikiiruse.

### Klahvid

Carsten Pfeiffer otsustas murda &noatun;i väga pikaajalise traditsiooni anda pluginale võimalikult ebatäpne ja sisule mittevastav nimi, mille ilmekaks näiteks on Milk-Chocolate, Noor hikkor ja arvukad muud pluginad. Aga miks on siis S asemel Z? Hmm, paistab, et nimeandja zuuz kõlaz Ameerika häälduz!

Ometi ei tähenda sellise asjaliku nime andmine, et plugin ise oleks tühine ja väärtusetu. Õigupoolest saab just selle abil omistada mitmete &noatun;i toimingute käivitamiseks sellised klahvikombinatsioonid, mis vähegi pähe võivad tulla. Aga veelgi magusam on see, et sellised kiirklahvid töötavad ka mujal, mitte ainult &noatun;is. Nii on siis lõpuks neile multimeediaklaviatuuridele ka mingi rakendus leitud.

### Infrapunajuhtimine

Kui sa saad kasutada arvutiga mõnda juhtpulti (nagu need käivad kaasas näiteks Brooktree tüünerite TV-kaartidega) ning LIRC toetab sinu infrapunajuhtpulti, peaks see plugin küll töötama. Nagu Klahvidel, ei ole ka sellel just hirmus originaalne nimi, aga igatahes saad sa selle abil oma nupuvajutused puldil seostada vajalike toimingutega.

Toimingu omistamiseks nupuvajutusele lae plugin ja liigu &noatun;i seadistustedialoogis infrapuna juhtimise kaardile. Vali loendist nupp ning seejärel allolevast liitkastist toiming, mille soovid antud nupule vajutades ette võtta. Kui seda võib teha mitu korda järjest, näiteks helitugevust muutes, märgi ära vastav kast ning määra toimingutevaheline intervall.

Kui sul on TV-kaart, siis saad kasutada levinud võtet omistada nupp Mute toimingule 'paus', mis võimaldab TV vaatamise rakenduse tummaks teha ning samal ajal &noatun;i pausi lõpetada ja vastupidi. Eriti mõnus on selline asi ette võtta hirmigavate ja tapvalt pikkade reklaamipauside ajal.

## Küsimused, vastused ja nõuanded

Korduma kippuvad küsimused

Muusika kipub akende liigutamisel katkendlikuks muutuma.

&arts;i puhvri suurendamine on võimalik nii:

- Käivita &juhtimiskeskus;

- Ava grupp Heli

- Ava sektsioon Heliserver

- Suurenda reageerimisaega — 384 ms peaks enamikul arvutitel täiesti piisav olema.

Kaaluda võiks ka mõtet panna heliserver tööle reaalaja prioriteediga, kui reageerimisaja muutmine ei paista aitavat. Arvesta siiski, et see võib ka süsteemi umbe ajada.

Mul ei õnnestu esitusnimekirja või kasutajaliidest pluginate loendist eemaldada.

&noatun; nõuab vähemalt ühe kasutajaliidese ja täpselt ühe esitusnimekirja laadimist, nii et sul võib olla vaja kõigepealt lisada uus kasutajaliidese plugin, enne kui saad vana eemaldada. Uue esitusnimekirja plugina lisamine eemaldab vana automaatselt.

Kust pluginaid juurde hankida?

Sõltumatud arendajad võivad oma pluginad üles panna &noatun;i veebileheküljele, kust teised saaksid neid siis alla laadida ja usinasti kasutama hakata.

Kuidas ise &noatun;i plugin valmis kirjutada?

Dokumentatsiooni, API ülevaate ja näidislähtekoodi leiab &noatun;i veebileheküljelt. Vaba tarkvara vaimule vastavalt on ka &noatun;i ning kõigi selle vaikepluginate lähtekood vaba ja kõigile kättesaadav.

## Autorid ja litsents

Rakenduse autoriõigus 2000-2002: Charles Samuels charles@kde.org

Dokumentatsiooni autoriõigus 2002: Charles Samuels charles@kde.org

&noatun;i valmimisele on kaasa aidanud järgmised isikud:

- Charles Samuels charles@kde.org

- Neil Stevens multivac@fcmail.com

- Stefan Westerfeld stefan@space.twc.de

- Martin Vogt mvogt@rhrk.uni-kl.de

- Malte Starostik malte.starostik@t-online.de

- Nikolas Zimmermann wildfox@kde.org

- Stefan Schimanski 1Stein@gmx.de

Tõlge eesti keelde: Marek Laane bald@starman.ee

&underFDL; &underBSDLicense;

## Paigaldamine

### &noatun;i hankimine

&install.intro.documentation;

### Nõuded

&noatun; vajab vähemalt Pentium 200 &Linux;-iga, PowerPC &Linux; 2.4.1 või uuemaga. Tulevikus on võimalik veel mitme platvormi toetamine.

Platvormi hõlpsamaks toetamiseks peaks sel olema pthreadi tugi ning OSS heliväljundisüsteem, aga &Linux; all on toetatud ka ALSA.

### Kompileerimine ja paigaldamine

&install.compile.documentation;

Kui peaks tekkima mingeid probleeme, anna palun neist teada autorile aadressil charles@kde.org.

Kui sa praegu seda käsiraamatut loed, on &noatun; nähtavasti juba kompileeritud.

## Sõnastik

Milk Chocolate

  Milk Chocolate on lihtne ja minimalistlik kasutajaliidese plugin

&arts;

  &arts; on reaalaja analoogsüntesaator. Võimas meediaraamistik, mida &noatun; edukalt ära kasutab.

K-Jöfol

  See plugin laeb rüüd, mida algselt kasutas sama nime all &Windows; meediafailide mängija.

Klahvid

  Klahvid lubab &noatun;is toimingutele klahvikombinatsioone määrata.

Noor hikkor

  Noor hikkor on süsteemse salve plugin.

Noatun

  Kaiman on plugin, mis laeb meediafailide mängija GQMPEG rüüd. Kaiman on ühtlasi ka &noatun;i eelkäija ning selle &kde; varianti levitas &kde; 2.0. Kui &kde; 2.1 võttis kasutusele &noatun;i, sai Kaimani rüülaadijast &noatun;i plugin.

&documentation.index;