# &krfb; käsiraamat

&Brad.Hards; &Brad.Hards.mail;
Marek Laane

    bald@online.ee

Tõlge eesti keelde
2003 &Brad.Hards;
&FDLNotice;
2003-09-17
1.0.1

&krfb; on serverirakendus, mis lubab sul jagada oma parajasti töötavat seanssi mõne muu masina taga oleva kasutajaga, kes saab kasutada VNC klienti töölaua vaatamiseks või isegi kontrollimiseks.

KDE kdenetwork krfb VNC RFB krdc Töölaua jagamine Kaugkontrollimine Kaugabi Kaugtöölaud

## Sissejuhatus

&krfb; on serverirakendus, mis lubab sul jagada oma parajasti töötavat seanssi mõne muu masina taga oleva kasutajaga, kes saab kasutada VNC klienti töölaua vaatamiseks või isegi kontrollimiseks.

Reeglina kasutatakse &krfb;-d koos &kde; VNC kliendiga, mis kannab nimetust &krdc;, sest see sobib väga hästi kokku &krfb; pakutavate võimalustega.

&krfb; ei nõua uue X seansi käivitamist, jagada saab parajasti töötavat seanssi. See on päris kasulik, kui soovid näiteks, et keegi aitaks sul parajasti käsil oleva ülesandega toime tulla.

Palun anna kõigist probleemidest või soovidest teada &kde; meililistides või raporteeri veast aadressil http://bugs.kde.org.

## Kaugekraani puhvri (Remote Frame Buffer, RFB) protokoll

See peatükk kirjeldab lühidalt kaugekraani puhvri protokolli, mida kasutab&krfb; ja muud ühilduvad süsteemid. Kui sa oled selle protokolliga juba sina peal, võid peatüki vahele jätta.

Kaugekraani puhvri protokolli teostav pealiskihisüsteem kannab nimetust virtuaalne võrguarvuti (Virtual Network Computer) ehk sagedamini lühendina VNC.

Kaugekraani puhver (ehk lühendatult RFB) on lihtne protokoll graafilise kasutajaliidese kaugkontrolliks. See töötab ekraanipuhvri tasandil, mis enam-vähem tähendabki seda, mida arvuti ekraanil näha saab, nii et seda on võimalik rakendada kõigi akendesüsteemide juures (sealhulgas X11, &MacOS; ja &Microsoft; &Windows;). RFB rakendused on olemas paljudele platvormidele ning suurelt jaolt on nad vaba tarkvara.

Kaugekraani puhvri protokollis nimetatakse rakendust, mis töötab masinas, mille taga istub kasutaja (ja millega on ühendatud kuvar, klaviatuur ning osutusseade), kliendiks. Rakendust aga, mis töötab masinas, kus asub ekraanipuhver (kus töötab aknasüstee ning rakendused, mida kasutaja eemalt juhib), nimetatakse serveriks. &krfb; on &kde; kaugekraani puhvri protokolli server. &krdc; on &kde; kaugekraani puhvri protokolli klient.

Ekraanipuhvri liigutamine võrgus on päris mahukas tegevus, mistõttu RFB töötab paremini suure läbilaskevõime korral, eriti näiteks kohtvõrkudes. Siiski on võimalik &krfb; kasutamine ka üle interneti, kuid vaevalt on sel juhul põhjust oodata sama häid tulemusi.

## &krfb; kasutamine

&krfb; kasutamine on äärmiselt lihtne: selle kasutajaliides on väga selge ja üheseltmõistetav, nagu näha järgneval pildil.

&krfb; pilt

&krfb; peaaken

Kui soovid lubada kellelegi juurdepääsu oma töölauale, saad luua isikliku kutse nupu Loo isiklik kutse... abil. See avab dialoogi, mis sisaldab kogu töölaua juurdepääsuks vajalikku infot, nagu näha järgneval pildil.

&krfb; isikliku kutse näide

&krfb; isikliku kutse näide

Turvalisuse suurendamiseks kehtib kutse vaid tunni aja jooksul pärast loomist ja mõistagi on vaja, et ühendust võttev isik annaks ka õige parooli.

Sul võib olla ka soov kutsuda kedagi oma töölauale meilitsi ning &krfb; võimaldab luua kutseid ka e-postiga saatmiseks. Sellise kutse saab luua, kui klõpsata &krfb; peaaknas nupule Kutsu e-postitsi.... Enamikul juhtudel avaneb seejärel meil, mis näeb välja umbes nii, nagu järgneval pildil, ja kus sul tuleb vaid kirjutada selle isiku e-posti aadress, kellele sa soovid kutse saata.

&krfb; meilikutse näide

&krfb; meilikutse näide

&krfb; hoiatab sind turvaohu eest, mis võib tekkida sellise info saatmisest ebaturvalise kanali kaudu. Seda hoiatust tasuks tähele panna.

Kui sul puudub võimalus meili krüptida (või muul moel turvalist ühendust kasutada), tähendab kutse saatmine e-postiga päris tõsist turvariski, sest sisuliselt võivad kõik võrgus kulgevast meilist lugeda välja parooli ja aadressi. See tähendab, et nad suudavad ka sinu masinat kontrollida, vähemalt sel määral, nagu sa seda lubad isikule, kellele kutse oli mõeldud.

Kui meili krüptimine ei ole võimalik, oleks mõttekam kasutada isiklikku kutset, võttes näiteks kutsutavaga ühendust telefonitsi, kontrollides, et ta on ikka õige isik, ja edastades talle vajaliku info suusõnaliselt.

### &krfb; kutsete haldamine

Kui kutse on loodud (olgu isiklik või meiliga saadetav), võimaldab &krfb; kutseid ka hallata. Seda saab teha, kui klõpsata &krfb; peaaknas nupule Halda kutseid.... Seejärel avab &krfb; allnäidatava akna.

&krfb; kutsete haldamine

&krfb; kutsete haldamine

Kutsete haldamise aken võimaldab soovi korral ka uusi kutseid luua (nupud Uus isiklik kutse... ja Uus kutse e-postitsi..., mille tähendus on sama &krfb; peaakna nuppudega Loo isiklik kutse... ja Kutsu e-postitsi...).

Kutsete haldamise aken lubab ka olemasolevaid kutseid kustutada. Mingi konkreetse kutse kustutamiseks vali see hiirega või klaviatuuril (igal juhul peab see ka visuaalselt valitud olema) ning seejärel klõpsa nupule Kustuta. Kui soovid kustutada kõik kutsed, klõpsa nupule Kustuta kõik.

Klõps nupule Sulge sulgeb dialoogi.

### &krfb; seadistamine

Lisaks &krfb; põhiliidesele, mida me eespool kirjeldasime ja näitasime, saab &krfb; kasutamist juhtida ka vastava juhtimismooduliga, mille leiab &kde; juhtimiskeskusest, kuid mille saab avada ka &krfb; peaaknas klõpsuga nupule Seadista.... &krfb; seadistamine käib mitme kaardiga aknas, nagu näha järgneval pildil:

&krfb; seadistamine (ligipääsukaart)

&krfb; seadistamine (ligipääsukaart)

*Kaardil Ligipääs saab seadistada võimalusi &krfb; serveri kasutamiseks.

Kutsete loomine ja haldamine... avab eespool kirjeldatud &krfb; kutsete haldamise akna.

Kast Teenusest võrgus teatamine võimaldab määrata, kas &krfb; annab oma olemasolust teada ka võrgus (selleks kasutatakse teenuse asukoha protokolli SLP). Tavaliselt on see kasulik, kuid see toimib korralikult ainult SLP-teadlike klientide korral (näiteks &krdc;).

Kast Kutsumata ühenduste lubamine võimaldab määrata, kas &krfb; tunnistab ka ilma kutseta ühendusi. Kui need on lubatud, oleks ilmselt tark tegu määrata ka parool. Samuti saab märkekastidega määrata, kas enne lubamist küsitakse sinu käest ka kinnitust ja kas sellise ühenduse loojal lubatakse töölauda ainult vaadata või ka kontrollida.

Kui tegemist on tööjaamaga ja kutsumata ühendused on lubatud, siis oleks ilmselt kasulik märkida kast Kutsumata ühenduste kinnitamine enne nõustumist. Kui aga tegemist on serveriga ja &krfb; on kasutusel kaughalduseks, siis ei ole kasti Kutsumata ühenduste kinnitamine enne nõustumist tõenäoliselt mõtet märkida.

&krfb; kasutab tavaliselt RFB paroolisüsteemi, mis ei edasta paroole võrgus puhta tekstina, vaid kasutab niinimetatud väljakutse-vastuse süsteemi. See on suhteliselt mõistlik lahendus vähemalt selles mõttes, et parool on nii turvaliselt kaitstud.

&krfb; lubab määrata, kas kliendile edastatakse ka taustapilt või mitte. Seda saab määrata järgnevalt näha oleval kaardil Seanss paikneva märkekastiga.

&krfb; seadistamine (seansikaart)

&krfb; seadistamine (seansikaart)

Kui kast märkida, ei edasta &krfb; taustapilti. Kui seda mitte märkida, otsustab klient, kas tahab taustapilti näha või mitte.

Kaardil Võrk, mida näeb allpool, saab määrata pordi, mida &krfb; kasutab.

&krfb; seadistamine (võrgukaart)

&krfb; seadistamine (võrgukaart)

Kui märkida ära kast Port eraldatakse automaatselt, töötab &krfb; parajasti sobivas pordis, mis näidatakse ära ka kutsetes. Kui kast Port eraldatakse automaatselt märkimata jätta, tuleb konkreetne port käsitsi määrata. See võib olla kasulik näiteks siis, kui tulemüür kasutab pordiedastust. Pane tähele, et kui SLP on sisse lülitatud, võtab see korrektse pordi tuvastamise automaatselt enda õlule.

### Mis juhtub siis, kui keegi võtab &krfb;-ga ühendust

Kui keegi võtab ühendust sinu masinal töötava &krfb;-ga, näed allpool toodud hüpikteadet, kui sa ei ole just lubanud kutsumata ühendusi ilma kinnitust nõudmata.

&krfb; ühenduseaken

&krfb; ühenduseaken

Kui valid võimaluse Nõustu ühendusega, peab klient end autentima (see eeldab isikliku või meilikutse korral parooli). Kui valid Keeldu ühendusest, tehakse katsele ühendust saada kiire lõpp.

Märkekast Kaugkasutajale lubatakse kontrollida klaviatuuri ja hiirt võimaldab määrata, kas klient saab ainult vaadata sinu töölauda või sellel toimuvat ka kontrollida.

Kui kliendil õnnestub edukalt ühendust saada ning parool vastab isiklikus või meilikutses esitatule, kustutatakse kutse ja seda ei saa enam kasutada. Ühtlasi saad dokis väikese hüpikakna, mis teatab, et loodi ühendus.

## &krfb; arendajatele

&krfb; toetab mõningaid &DCOP; käske, mida kirjeldatakse käesolevas peatükis. Kui &DCOP; sulle midagi ei ütle, ei ole selle pärast vaja muret tunda. Kui aga soovid automatiseerida mõningad &krfb; (või muude &kde; rakenduste) tegevused, on &DCOP; päris kasulik asi. Rohkem infot &DCOP;i kohta leiab selle dokumentatsioonist ning õppevahenditest aadressil http://developer.kde.org.

&krfb; rakenduse saab sulgeda väljumiskäsuga, nagu näitab järgnev näide:

    %dcop krfb-1507 MainApplication-Interface quit

Näites toodud `krfb-1507` asemele tuleb panna mõistagi selle &krfb; protsessi number, mida sa tegelikult soovid tappa. Kui anda käsk `dcop` ilma võtmeteta, tagastatakse kõik rakendused, mis parajasti töötavad ja mida &DCOP; suudab juhtida.

## Küsimused ja vastused

&reporting.bugs; &updating.documentation;

## Autorid ja litsents

&krfb;

Rakenduse autoriõigus 2002: Tim Jansen tim@tjansen.de

Kaasautorid:

- Ian Reinhart Geiser geiseri@kde.org

Dokumentatsiooni autoriõigus © 2003: &Brad.Hards;&Brad.Hards.mail;

Tõlge eesti keelde Marek Laane bald@online.ee

&underFDL; &underGPL;

## Paigaldamine

### &krfb; hankimine

&install.intro.documentation;

### Kompileerimine ja paigaldamine

&install.compile.documentation;
&documentation.index;