# &kiten;i käsiraamat

Jason Katz-Brown

    &Jason.Katz-Brown.mail;

Marek Laane

    bald@starman.ee

Tõlge eesti keelde
&FDLNotice;
2002-10-08
1.1

&kiten; on &kde; jaapani keele õppimise ja harjutamise vahend.

KDE Jaapani keel

## Sissejuhatus

&kiten; on mitme funktsiooniga rakendus: esiteks on see käepärane inglise-jaapani ja jaapani-inglise sõnaraamat, teiseks on see korralik kanji sõnaraamat, kus on mitu võimalust otsida konkreetseid märke, ning kolmandaks aitab see kanjid paremini tundma õppida.

Kõigist neist võimalustest tuleb allpool lähemalt juttu.

Selline näeb &kiten; välja
&kiten;i pilt

## Sõnaraamatu kasutamine

&kiten;i kõige elementaarsem töörežiim on sõnaraamat, kus saab otsida nii inglis- kui jaapanikeelseid sõnu. &kiten;i nimekirja võib lisada ka muid sõnaraamatuid.

&kiten; kasutab vaikesõnaraamatutena Jim Breeni Edicti ja Kanjidici. Nende kohta leiab rohkem infot Edicti ja Kanjidici veebileheküljelt.

### Sõnade otsimine

Sõna otsimiseks mis tahes keeles kirjuta see tekstireale (see sarnaneb väga &konqueror;i asukohareaga) ja vajuta klahvi Enter või tööriistariba nuppu Otsi (ka see sarnaneb väga &konqueror;ile). &kiten; otsib seejärel sõna vasteid.

&kiten; lubab sõnu sisestada kanjis, kanas või ladina tähtedes. Tulemused on näha suures tulemuste vaates, mis hõlmab enamiku &kiten;i aknast.

ingliskeelse tõlke otsimine
&kiten;i otsingu pilt

#### Filtreerimine

Sageli on mõttekas haruldasemad sõnad otsingust välja jätta. &kiten; võib seda teha sinu eest, kui valid menüükäsu Seadistused Haruldaste filtreerimine.

Haruldaste sõnade filtreerimist ei toeta mitte kõik sõnaraamatufailid - õigupoolest enamik ei toetagi, välja arvatud need kaks, mis on &kiten;iga kaasas.

Kui haruldaste sõnade filtreerimine ei ole sisse lülitatud, tähistab tavalisi sõnu tulemuste vaates nende ees olev märge Tavaline.

### Täpsemad otsingud

&kiten; toetab ka täpsemaid otsinguvõimalusi kui lihtne sõnaotsing.

#### Otsimisvõimalused inglise keele puhul

Tõstu ja kogu sõna arvestamist saab sisse ja välja lülitada, kui valida Seadistused Kiteni seadistamine... ning ilmuvas dialoogis vasakus servas asuvas nimekirjast Otsimine. Neid võimalusi saab sisse lülitada vastavaid kastikesi märkides ja välja lülitada neist märget eemaldades. Need on üldkehtivad võimalused, mis rakenduvad kõigile otsinguviisidele.

#### Otsingud algusest/kõikjalt

Kui soovid otsida sõna algust, mitte aga vajutada pärast teksti sisestamist tekstiribale tööriistariba nuppu Otsi või klahvi Enter, vali menüükäsk Otsimine Otsimine sõna algusest. Kui aga soovid otsida oma teksti suvalisest kohast sõnas, vali menüükäsk Otsimine Otsimine kõikjalt. Need otsimisviisid toimivad iga keele puhul.

#### Otsimine tulemustes

Veel üks &kiten;i võimalusi otsingut täpsustada on uue teksti otsimine eelmise otsingu tulemustes. Selleks kasuta menüükäsku Otsimine Otsimine tulemustes.

### Tegusõnade teisendamine põhivormi

&kiten; võib sinu eest otsitavad sõnad põhivormi panna. Sellleks kontrolli, et sisse oleks lülitatud menüükäsk Seadistused Tavaotsingus pannakse tegusõnad põhivormi. Selle sisselülitamisel teisendab &kiten; otsitavad jaapanikeelsed sõnad, mille alguses on kanji ja lõpus kana.

Põhivormi kasutamise võimalus püüab kõrvaldada jaapani verbidelt võimaliku pöörde. See toimib ainult tavalisemate pöördevormide korral. Kui kasutad otsingus mahukamat jaapanikeelset teksti, võiks selle sisse lülitada vähemalt seni, kuni sa pole jaapani verbivormide äratundmises vilumust omandanud.

## Kanji otsimine

&kiten; suudab leida enam kui 14 000 vaikesõnaraamatus leiduva kanji seast just sulle vajaliku hõlpsasti ja kiiresti.

Tulemuste aknas suvalisel kanjil klõpsamine näitab selle kohta käivat infot. Tihtipeale ongi see kõige kiirem viis kanji kohta infot leida.

Kanji otsinguid saab samuti filtreerida, kui lülitada sisse võimalus Seadistused Haruldaste filtreerimine.

### Tavaotsing

Tavaotsingu võimaldamiseks kanji sõnaraamatus lülita sisse võimalus Seadistused Kanjidic.

Ingliskeelset ja jaapanikeelset teksti saab otsida samal moel nagu tavalises sõnaraamatus.

Kana otsinguks kanji sõnaraamatus tuleb okurigana (kana, mis ei ole kanji osa) ette asetada punkt.

### Radikaali otsimine

&kiten;i radikaalide otsimise dialoogi abil saab otsida kanjid konkreetse radikaalikombinatsiooni ja kriipsude arvu järgi. Dialoogi avab menüükäsk Otsimine Radikaali otsing....

Radikaali, mis peab kanjis leiduma, saab valida keskmisest nimekirjakastist. Kui soovid näha kindla kriipsude arvuga radikaale, vali kriipsude arv nimekirjakasti kohal olevast kerimiskastist. Valitud radikaalid on näha paremal asuvas nimekirjakastis.

Võimaluse valida, mitmest kriipsust kanji koosneb, annab kasti Otsing kriipsude koguarvu järgi märkimine (kui sa ei soovi otsida kriipsude koguarvu järgi, eemalda kastist märge). Seejärel vali märkekasti all asuvast kerimiskastist soovitud kriipsude arv. Kui tahad võimalust näha ka mõne kriipsu võrra erinevaid radikaale, võid valida kõikumisvõimaluse kastis +/-.

Otsingu sooritamiseks klõpsa nuppu Otsi.

### Taseme otsing

Kui soovid näha mingi taseme kõiki kanjisid, kirjuta soovitud tase tööriistaribal asuvale tekstiribale ning kasuta menüükäsku Otsimine Tase.

Kui soovid näha kanjisid, mis asuvad küll rühmas, kuid ei ole tavalised, võid sisestada `Jouyou` või `Jinmeiyou`.

### Kriipsude otsimine

Kui soovid näha kõiki konkreetse kriipsude arvuga kanjisid, kirjuta soovitud number tekstiribale ning kasuta menüükäsku Otsimine Kriipsud.

## Mitmesugust

See peatükk kirjeldab mitmesuguseid võimalusi, mida saab kasutada &kiten;i peaakna mõlemas režiimis.

### Ajalugu

&kiten; peab meeles kõik sinu päringud. Viimast 20 tulemust võib näha menüüs Liikumine Ajalugu. Ajaloos ühe tulemuse võrra edasi liikumiseks vali Liikumine Edasi. Ajaloos ühe tulemuse võrra tagasi liikumiseks vali Liikumine Tagasi.

### Jaapani märkide sisestamine

Kui sul ei ole muidu võimalik &kde; rakendustes jaapani märke kirjutada, võid kasutada &kiten;i kana kirjutamise võimalust, kirjutades märgid otse tekstiribale.

Kana kirjutamise alustamiseks vajuta klahvikombinatsiooni &Shift;Tühikuklahv. Nüüd teisendatakse kirjutatavad silbid hiraganaks. Kui kirjutad suurtähelise silbi, teisendatakse see katakanaks. Kui soovid tavalise sisestamise juurde naasta, vajuta uuesti &Shift;Tühikuklahv.

### Üldised kiirklahvid

&kiten;is on võimalik määrata kiirklahvid, mis toimivad kõikjal ekraanil. Selleks ava &kiten;i seadistuste dialoog (Seadistused Kiteni seadistamine...) ja vali kaart Kiirklahvid. Siin saab määrata üldkehtivad sõnaotsingu ja kanji otsingu kiirklahvid täpselt samamoodi, nagu igas muus &kde; kiirklahvide seadistamise dialoogis.

### Trükkimine

Tulemuste vaate saab trükkida menüükäsuga Fail Trüki. &kiten; lisab omalt poolt infopäise.

### Fondid

&kiten; võimaldab valida, millist fonti kasutada tulemuste vaates ja millist trükkimisel. Selleks ava &kiten;i seadistustedialoog (Seadistused Kiteni seadistamine...) ja vali kaart Font, kus saadki valida meelepärased fondid.

&Qt; 3 uus fondiasendussüsteem tagab jaapani märkide kasutamise korral alati jaapani fondi kasutamise isegi juhul, kui kirjatüüp seda ei sisalda. See tagab, et suvalise fondi valimisel on ometi kõik korrektselt näha.

## Õppimisrežiim

&kiten;i viimane töörežiim on õppimisrežiim, mida saab pruukida eraldi aknas. Selle kasutamiseks vali menüükäsk Fail Õppimine.

Õppimisrežiimi aken on jagatud kaheks kaardiks: ühel asub nimekiri, st. kanjide loetelu, mida püüad parajasti omandada, teisel aga saab panna oma teadmised proovile lõputus viktoriinis, kus küsitakse nimekirjas olevate kanjide tähendusi.

Kui soovid, et õppimisrežiim avaneks &kiten;i käivitamisel automaatselt, märgi ära kast "Õppimine" käivitatakse Kiteni käivitamisel seadistustedialoogi (Seadistused Kiteni seadistamine...) kaardil Õppimine.

### Nimekirjaaken

Õppimisrežiimi esimesel kaardil Nimekiri on kast, mis võimaldab valida kaheksa kanji taseme seast: esimesest kuuendani, Jouyou või Jinmeiyou. Kaardi ülaosas saab näha kõiki nimekirjas olevaid kanjisid.

Mingi taseme sirvimiseks vali see nimekirjast menüükäsuga Liikumine Tase. Seejärel näidatakse antud taseme esimest kanjid.

Järgmise kanji vaatamiseks vali Liikumine Edasi. Eelmise kanji juurde naasmiseks vali Liikumine Tagasi. Suvalise kanji vaatamiseks vali Liikumine Juhuslik.

Kui klõpsad akna ülemises osas kanjil, näitab &kiten;i peaaken antud kanji kohta põhjalikku infot.

### Nimekirja täiendamine

Nimekirja saab kanjisid lisada kolmel viisil. Parajasti nähtava kanji lisamiseks vali Redigeerimine Lisa. Kõigi antud taseme kanjide lisamiseks nimekirja vali Redigeerimine Lisa kõik.

Lisada saab ka &kiten;i peaaknas parajasti näha olevat kanjid, kui &kiten;i peaaknas valida menüükäsk Fail Lisa kanji õppimisnimekirja.

Kanji kustutamiseks nimekirjast vali vajalik kanji ja seejärel menüükäsk Redigeerimine Kustuta. Kustutamiseks võib valida ka enam kui ühe kanji, kui valimise ajal hoida all klahvi &Shift; või &Ctrl;.

### Nimekirjafailide haldamine

Õppimisnimekirju võib salvestada failina, et neid ka edaspidi hõlpsasti kasutada.

Nimekirja avamiseks vali Fail Ava... ja ilmuvast failidialoogist soovitud nimekirjafail.

Uue nimekirja avamiseks vali Fail Ava....

Nimekirja salvestamiseks vali menüükäsk Fail Salvesta ning määra salvestatava faili nimi. Kui soovid olemasolevat faili uue nimega salvestada, vali menüükäsk Fail Salvesta kui....

Õppimisakent sulgedes avatakse parajasti avatud nimekiri õppimisrežiimi järgmisel käivitamisel automaatselt uuesti.

Nimekirja trükkimiseks vali menüükäsk Fail Trüki.

### Viktoriin

Õppimisakna teine kaart on Viktoriin. Kui nimekirjas on vähemalt kaks kanjid, saab seda kaarti kasutada. Selle tarvitamiseks klõpsa kaardi nimetusel.

Küsimusele vastamiseks klõpsa (sinu arvates) õiget vastust sisaldavale nupule. Küsimuseks on üleval näha olev kanji.

Kui sa vastust ei tea, võid natuke ka pettust mängida, valides menüükäsu Liikumine Tüssa. See aktiveerib õige vastuse nupu.

Kanji põhjaliku info nägemiseks klõpsa selle nupul. Seda peetakse küll valeks vastuseks, nagu, muide, ka tüssamist.

Kui valid vale vastuse või tüssad, kahaneb sinu skoor selle kanji puhul. Kui vastad õigesti, suureneb skoor kahe võrra. Skoori näidatakse nimekirjakaardil (õppimisakna kaardil Nimekiri) kõige parempoolsemas tulbas.

Saavutatud skoor salvestatakse iga kanji puhul eraldi, kuid kui üks ja sama kanji esineb kahes failis, siis on sellel alati üks ja sama skoor.

### Viktoriini seadistamine

Viktoriini võimalusi saab määrata &kiten;i seadistustedialoogis (Seadistused Kiteni seadistamine...) kaardil Õppimine. Rubriigis Viktoriin saab määrata, kas ära arvata tuleb kanji, tähendus või lugemisviis, ning selle, mida tahetakse saada vastuseks.

## Autorid ja litsents

&kiten;i autoriõigus 2001, 2002: &Jason.Katz-Brown;

Arendajad

- &Jason.Katz-Brown; &Jason.Katz-Brown.mail;

- &Neil.Stevens; &Neil.Stevens.mail;

- Jim Breen jwb@csse.monash.edu.au - kirjutas xjdici, millelt &kiten; laenas koodi, ning xjdici indeksifaili generaatori; samuti on ta edicti ja kanjidici põhiautor ning need mõlemad on &kiten;ile hädavajalikud.

- Paul Temple paul.temple@gmx.net - portimine KConfig XT-sse ja veaparandused.

Dokumentatsiooni autoriõigus 2002: &Jason.Katz-Brown;

Tõlge eesti keelde: Marek Laane bald@starman.ee

&underFDL; &underGPL;
&documentation.index;