&Rik.Hemsley; &Rik.Hemsley.mail;
Marek Laane

    bald@online.ee

Tõlge eesti keelde
2003-09-28
3.2
KDE KControl kwin aken piire teema stiil

## Akna dekoratsioonid

### Üldine

Selles moodulis saab määrata akent ümbritseva piirde stiili.

Igal stiilil on erinev välimus ja ka erinev tunnetus. Mõnel on (vahel nähtamatud) 'muudetavad' piirded ümber kogu akna, mis teeb suuruse muutmise lihtsamaks, kuid akna liigutamise jälle keerulisemaks. Mõnel ei ole teatud küljel üldse piiret. Ühel (BII) on aga isegi dünaamiliselt muutuva suuruse ja positisooniga tiitliriba.

Erinevate stiilidega võib kartmatult katsetada, kuni oled leidnud just sellise, mis kõige paremini sulle sobib.

Kui valid dekoratsiooni üleval asuvast rippmenüüst, näed allpool kohe selle eelvaatlust.

Kui esimesel paneelil valitud teema puhul on võimalik midagi seadistada, siis siin saab seda teha.

### Nupud

Siin leheküljel on kõik vajalikud õpetused juba olemas - lohista nuppe teise kohta seni, kuni oled leidnud asetuse, mis sulle meeldib.

Mitte kõik akna dekoratsioonid ei suuda toime tulla kohandatud nupuvalikuga. Neid, mis seda veel ei suuda, õpetatakse seda tegema, kuid praeguse väljalaske ajaks ei ole veel kõiki jõutud muuta.

Lisaks akna dekoratsiooni valimisele saab siin otsustada veel kahe võimaluse üle: kas hiirega üle aknanupu liikudes peaks näidatama kohtspikrit ja kas akna dekoratsioon peaks püüdma kasutada kohandatud nupuvalikut.

Kohtspikrid võivad olla päris kasulikud, kui oled määranud nuppudele tavapärasest erineva asetuse ning seejärel võtnud kasutusele varem proovimata dekoratsiooni.

Kasutushõlpsuse huvides toetavad mõningad dekoratsioonid eriti laiade piirete kasutamist. Kui see on võimalik, saab siin valida ka piirde suuruse. Laiemad piirded on eriti abiks inimestele, kel on halb nägemine, samuti on neid hõlpsam kasutada neil, kellel on raskusi hiire kasutamisega või muid liigutamisprobleeme.