# &kopete; käsiraamat

&Will.Stephenson; &Will.Stephenson.mail;
&Matt.Rogers; &Matt.Rogers.mail;
&Michael.Larouche; &Michael.Larouche.mail;
Marek Laane

    bald@starman.ee

Tõlge eesti keelde
&FDLNotice;
2006-12-15
0.12
2003, 2004, 2005, 2006

&kopete; on &kde; paljude protokollide kasutamist võimaldav kiirsuhtlemisklient.

KDE IM Kiirsuhtlus Messenger Jabber IRC MSN ICQ AIM Yahoo Gadu-Gadu GroupWise Novell WinPopup SMS

## Sissejuhatus

### &kopete; on &kde; kiirsuhtlemisklient.

#### Enne käivitamist...

Kui oled kiirsuhtlemisrakendusi varemgi kasutanud, võid jätta vahele osa Alustamine, vastasel juhul aga oleks mõtet ka sellest silmad üle lasta.

#### Mis on &kopete;?

&kopete; on &kde; kiirsuhtlemise (&im;) klientrakendus. See võimaldab sul suhelda väga mitmesuguste kiirsuhtlusteenuste vahendusel. Ühteainsasse rakendusse on koondatud mitmed protokollid, mis muudab elu märgatavalt lihtsamaks, kui su sõbrad või kolleegid kasutavad erinevaid &im; teenuseid.

&kopete; on kujundatud nii, et see sulanduks sujuvalt &kde; töökeskkonda. Kasutajaliides on lihtne ja selge, miski ei tohiks kasutaja tähelepanu häirida. Samal ajal püüab &kopete; &im; keskmesse tuua suhtlemise, kõrvaldades erinevused &im; süsteemide vahel. Üks &kopete; uusi omadusi on niinimetatud metakontakt, mis pakub võimalust koondada erinevad võimalused kellegagi suhelda kontaktide loendis ühe isiku alla. Muud mitme protokolli toetusega kiirsuhtlemisrakendused näitavad ühe ja sama isiku erinevaid &im; kontosid eraldi, mis eriti väheste kogemustega kasutajaid võib kergesti segadusse ajada. &kopete; muudab selles mõttes elu lihtsamaks: metakontakt on omaette isik ja kontaktid meetod selle isikuga suhelda. Kontaktid tunneb metakontakti all hõlpsasti ära väikeste ikoonide järgi, mis tähistavad erinevaid &im; süsteeme, mida saad kasutada antud isikuga suhtlemiseks.

&kopete; on mõeldud igasuguse kogemusega kasutajatele. See toetab ilma täiendava seadistamiseta kohe minimaalset funktsioonihulka, mis muudab kiirsuhtlemise nii lihtsaks kui vähegi võimalik. Kogenumad kasutajad võivad kasutada lisavõimalusi, näiteks krüptitud suhtlemist, mida võimaldab &kopete; pluginate süsteem.

#### &kopete; info veebis

Lisainfo pakkumiseks &kopete; kohta on arendajate meeskond üles seadnud veebilehekülje &kopetewww;. Sealt leiab ka viimased uudised ja uuendused.

Kui soovid meeskonnaga ühendust võtta, siis &kopete; arendajate meililisti leiab aadressil https://mail.kde.org/mailman/listinfo/kopete-devel.

Kui soovid abi veel kiiremini, on võimalik &kopete; arendajatega suhelda IRC kanalil, kus enamasti arutatakse tehnilisi asju (hmm, no mitte päris alati küll). Kanaliga liitumiseks võib kasutada mis tahes IRC rakendust (sealhulgas muidugi ka &kopete;t!): lisa lihtsalt IRC kontakt ning määra serveriks `irc.kde.org` ja kanaliks `#kopete`. Me ootame sind!

### Sissejuhatus kiirsuhtlemisse

Mis on üldse kiirsuhtlemine (&im;)? &im; on viis suhelda oma sõpradega interneti vahendusel reaalajas. Esmapilgul võib see kõlada otsekui e-posti kirjeldus. Aga kindlasti oled märganud, kui tüütu on kirja teel suhelda, kui sõnumid on lühikesed. Iga kirja puhul tuleb klõpsata vastamisnupule, leida kirjas koht, kuhu lisada oma sõnad ja siis uuesti klõpsata kõige selle ärasaatmiseks. Ja siis tuleb veel oodata, kuni vastus saabub! &im; võimaldab samasugust suhtlemist peaaegu võrreldavalt telefonivestluse või näost näkku kohtumisega: kirjuta ainult sõnum aknasse, mida näeb ühel ja samal ajal nii sina kui su sõber.

Veel üks oluline erinevus &im; ja e-posti vahel on see, et &im; võimaldab sul näha sõbra kohalolekut, see tähendab, seda, kas ta on parajasti võrgus või mitte. Nii on võimalik saata sõnumeid sõna otseses mõttes reaalajas, mitte aga saata teele kiri ja siis oodata, kuni sõber leiab aega oma postkasti kontrollida. &im; korral ilmub sõnum partneri ekraanile samal hetkel, kui see on teele saadetud. Nojah, samas on muidugi võimalik oma staatust võrgus muuta, et näiteks teised sind alati segama ei pääseks.

&im; ja ühes sellega &kopete; pakub veel palju ahvatlevaid ja tulusaid võimalusi, näiteks grupivestlus, failiedastused, meeleolu peegeldavad emotikonid. Loe edasi ja saad teada!

## Alustamine

&kopete; kasutamiseks läheb vaja vähemalt üht kontot kiirsuhtlusteenuse jaoks, mida soovid tarvitada.

On tõenäoline, et sul on teenus juba valitud kas seepärast, et oled varemgi &im; kasutaja või siis sellepärast, et sõber on sulle öelnud, millist teenust tema kasutab. Kui mitte, siis võiksid kaaluda mõne avatud standarditele tugineva teenuse kasutamist, sest need sobivad kõige paremini kokku vaba tarkvara vaimuga. Muud kiirsuhtlusteenused kipuvad sageli muutma isegi oma põhilisi omadusi, ilma et nad sellest avalikult teada annaks, mis muudab vaba tarkvara arendajatel päris keeruliseks neid toetada.

Kiirsuhtlusteenused, mida &kopete; toetab ja mis tuginevad avatud standaditele, on Jabber ja IRC.

Järgnevas osas eeldame, et oled &im; teenuse juba registreerinud. Kui mitte, saad Gadu-Gadu, Jabberi ja MSN registreerimise ette võtta otse &kopete;st, teiste teenuste korral tuleb ennast esmalt registreerida nende veebilehekülgedel ja alles siis luua vastav konto &kopete;s.

### Konto loomine

Konto loomiseks vali menüükäsk Seadistused &kopete; seadistamine..., mis avab seadistustedialoogi.

Seadistustedialoog on enesestmõistetavalt peamine &kopete; seadistamise ja kohandamise paik. Vasakul servas asuvad ikoonid, mille abil saab valida, millist &kopete; aspekti seadistada. Klõpsa ikoonil Kontod. Põhipaneel näitab nüüd kontode haldamise kaarti. See on praegu veel tühi, kuid peagi peaks see täituma sinu arvukate &im; kontodega. Klõpsa nupule Uus, mis avab Kontonõustaja.

Kontonõustaja aitab sul luua &im; konto. Pärast tervituslehekülge palutakse valida kiirsuhtlemisteenus. Klõpsa meelepärasel teenusel ja seejärel nupule Järgmine. Nüüd ilmuval leheküljel tuleb anda teenuse registreerimisandmed.

Enamik teenuseid nõuab vaid kasutajanime või unikaalse identifitseerimisnumbri (UIN) ja parooli andmist. Mõned eriteenused, näiteks WinPopup ja SMS, nõuavad siiski erikohtlemist, millest tuleb juttu allpool. Leheküljel on veel mõned võimalused, mida saab kasutada enamiku teenuste korral:

Parool jäetakse meelde

  Märkimisel salvestab &kopete; parooli, nii et sul ei ole vaja seda iga kord uuesti anda, kui võtad ühendust &im; teenusega. Siiski, kui sulle on oluline turvalisus või soovid piirata ligipääsu &im; kontole, võid jätta selle märkimata.

Ühendumine käivitumisel

  Märkimisel püüab &kopete; võtta ühendust &im; teenusega kohe rakenduse käivitumisel. Kui kasutada LAN, DSL või muud alati sees ühendust, on see mõistlik valik. Sissehelistamise kasutajatel oleks aga targem see välja lülitada ja luua ühendus alati käsitsi.

Kui oled kõik &im; üksikasjad sisestanud, jõuad lõpuks leheküljele, kus paikneb nupp Lõpeta ning seejärel võid sulgeda nii nõustaja kui seadistustedialoogi.

### Mine võrku ja hakka aga vestlema!

Nüüd näed, et kontot esindav ikoon on ilmunud &kopete; kontaktide nimekirja akna allosas paiknevale olekuribale. See näitab ühtlasi sinu staatust antud konto puhul. Hiire parema nupu klõpsuga ikoonil avanevast menüüst saad võrku minna. Ajal, mil &kopete; võtab &im; teenusega ühendust, võid näha ikoonil animatsiooni.

Kui oled võrgus, tõmmatakse juhul, kui oled seda &im; teenust varemgi kasutanud, serverilt sinu kontaktid ja neid näidatakse kontaktide nimekirjas. Vestluse alustamiseks klõpsa lihtsalt nimel, mispeale avaneb vestlusaken. Akna ülemises osas leiab aset vestlus ise. Kui soovid midagi öelda, kirjuta see akna alumises osas ja klõpsa nupule Saada.

Kui oled loonud uue konto, siis kontakte mõistagi ei ole. Vaata osast Kontaktide lisamine, kuidas kontole kontakte lisada.

Nupule Saada klõpsamise asemel võib kasutada vaikimisi kiirklahvi &Ctrl;&Enter;. Seda võib mõistagi ka muuta, kui valida vestlusaknas menüükäsk Seadistused Kiirklahvide seadistamine....

## &kopete; kasutamine

Selles peatükis anname ülevaate &kopete; põhiomadustest. Esmalt vaatame kontaktide nimekirja, kus on näha kõik sinu kontaktid, ning seejärel vestlusakent, kus vestlemine tegelikult aset leiab.

### Kontaktide nimekiri

Kontaktide nimekiri ilmub kohe &kopete; käivitudes. See on põhiline aken, kus saad määrata oma staatuse, alustada vestlust, organiseerida oma kontakte, tegelda &kopete; seadistamisega ja kui miski sind väga sunnib, siis ka rakendusest väljuda.

#### Kontaktide nimekirja akna välimus

##### Menüü

Tavaliselt asub menüüriba kontaktide nimekirja kohal. Kui seda seal ei ole, oled selle vahest peitnud, millisel juhul saad riba tagasi kiirklahviga &Ctrl;M. Menüüd ja selles leiduvat seletab lähemalt menüü struktuurile pühendatud peatükk.

##### Tööriistariba

Tööriistaribal on &kopete; kõige sagedamini kasutatavad toimingud. Selle väljanägemist saab kohandada menüükäsuga Seadistused Tööriistaribade seadistamine.... Pane tähele nuppe Näidatakse võrgus mitteolevaid kasutajaid ja Näidatakse tühje gruppe. Nende abil saab näidata või peita kontaktid ja grupid, mis ei ole võrgus.

&kopete; võimaldab äärmiselt lihtsalt määrata oma olekuteadet, mis annab sinu kontaktidele teada su hetketujust või põhjusest, miks sa oled parajasti hõivatud. Klõpsa nupule Määra olekuteade ja hakka aga teadet kirjutama või vali mõni varem kasutatud teadetest.

Kiirotsingu tööriistariba võimaldab kiiresti filtreerida kontaktide nimekirja - piisab vaid mõne tähe kirjutamisest.

##### Kontaktide nimekiri

Akna põhiosa võtab enda alla kontaktide nimekiri. Siin on kirjas kõik kontaktid korraldatuna gruppidesse, mis sa oled nende jaoks määranud. Gruppe saab avada või sulgeda nende ees seisvale plussmärgile klõpsates. Gruppide järjekorra saab muuta vastupidiseks klõpsuga nimekirja kohal asuvale pealdisele Kontaktid.

Kontaktide nimekirja kontekstimenüü muutub vastavalt sellele, millisel elemendil hiire parema nupuga klõpsati. Gruppidel, metakontaktidel ja &im; süsteemi spetsiifilistel kontaktidel on erinevad võimalused. Kontekstimenüü kontaktide nimekirja tühjal alal võimaldab lisada kontakte või gruppe või muuta nimekirja esitamise võimalusi.

##### Olekuriba

Olekuriba näitab ikooni iga loodud &im; konto kohta. Ikoonid esindavad iga konto parajasti valitsevat staatust, mida saab muuta, kui klõpsata ikoonile hiire parema nupuga.

Kopete näitab sinu parajasti kehtivat olekuteadet olekuribal >. Nurgas asuvale märkuseikoonile klõpsates saad seda muuta või kõrvaldada.

#### Oma staatuse määramine

Staatusest oli paari sõnaga juttu eelmises peatükis. 'Staatus' tähendab antud juhul seda, kui nähtav sa oled &im; võrgus. Selleks, et võrku üldse kasutada, tuleb esmalt ühendus luua, et saaksid sõnumeid saata ja saada ning näha teiste staatust. Kui oled juba võrgus, võimaldab enamik &im; süsteeme lasta näidata, mida parajasti teed ja kas soovid üldse vestelda. Selleks on mõeldud spetsiaalsed staatusetüübid, näiteks Eemal või Vestluseks vaba. Staatuse esitamise viis on igas süsteemis veidi erinev, kuid &kopete; võimaldab mõningat kontrolli kõigi &im; süsteemide üle, määrates sinu staatuseks Eemal või Kättesaadav kõigis süsteemides korraga.

Konkreetse &im; konto puhul saab staatuse määrata hiire parema nupu klõpsuga konto ikoonile kontaktide nimekirja akna allosas asuval olekuribal. Konto kontekstimenüü võimaldab valida just sellise staatuse, mis on võimalik antud &im; süsteemis.

Staatuse muutmiseks kõigil kontodel klõpsa nupule Staatus või kasuta menüükäsku Fail Staatus.

#### Vestluse alustamine kontaktide nimekirjast

Vestluse alustamiseks kontaktide nimekirjas nähtava isikuga klõpsa lihtsalt tema nimel. Ilmub vestlusaken.

Teise võimalusena võib teha kontaktil klõpsu hiire parema nupuga ja valida kas Saada sõnum või Alusta vestlust. Saada sõnum toimib harjumuspärasest veidi erinevalt, saates nimelt ainult ühe sõnumi ilma vestlusakent avamata. Seda saab kasutada sõna otseses mõttes kiirsõnumite saatmiseks.

#### Faili saatmine

Faile võib saata otse kontaktide nimekirjast, kasutades selle isiku kontekstimenüüd, kellele soovid faili saata. Kui Kopete toetab antud &im; süsteemi korral failiedastust, on kontekstimenüüs kirje Saada fail... Teine võimalus on lohistada fail kuskilt mujalt kontakti nimele, mis samuti käivitab failiedastuse.

#### Kontaktide korraldamine

##### Metakontaktid

Üks &kopete; põhimõtteid on pakkuda &im; süsteemide kasutamiseks standardset viisi. Erinevate &im; süsteemide kasutamise hõlbustamiseks on püütud siluda nendevahelisi erinevusi. Me järgime seda põhimõtet ka kontaktide korraldamisel. &kopete; kasutamisel näed kontakte nimepidi, see, millist &im; süsteemi kasutatakse, on vähemtähtsam. Mõnelgi on enam kui üks &im; konto ning &kopete; seab esikohale kontot kasutava isiku.

Selle eesmärgiga on &kopete; loonud metakontaktid, mis esindavad isikut, kellega soovid vestelda. Üks metakontakt sisaldab antud isiku kõiki erinevaid &im; ID-sid, mis võimaldab metakontaktile pilku heites kohe näha, kas isik on kättesaadav, seda sõltumata sellest, millist &im; süsteemi ta parajasti kasutab.

##### Kontaktide grupeerimine

&kopete; võimaldab kontaktide sorteerimiseks luua gruppe. Üks kontakt võib kuuluda enam kui ühte gruppi. Kui võimalik, salvestatakse grupid ka serveri kontaktide nimekirja, nii et kui kasutad mõnda muud &im; rakendust, on grupid samasugused. Kui aga muudad gruppe mõnda muud &im; rakendust kasutades, ei ole &kopete;l võimalik automaatselt metakontakti liigutada ja sa pead seda tegema ise käsitsi.

Metakontakti grupi muutmiseks saab tarvitada kontekstimenüüd ja selle abil metakontakti liigutada või kopeerida uude gruppi või lihtsalt grupist eemaldada. Ka siin saab kasutada lohistamist - lohista metakontakt lihtsalt mõne muu grupinime peale.

##### Kontaktide lisamine

Kontakti lisamiseks vali menüükäsk Fail Lisa kontakt... või klõpsa tööriistaribal nupule Lisa kontakt. Mõlemad võimalused avavad kontakti lisamise nõustaja.

Kontakti lisamise nõustaja loob uue metakontakti, kasutades üht või enamat &im; süsteemi. Sinu ette ilmuvad järgmised leheküljed:

1. Tervituslehekülg. Siin saad valida, kas kasutada antud kontakti jaoks &kde; aadressiraamatut. &im; info salvestamine &kde; aadressiraamatusse lubab teistel &kde; &im; rakendustel jagada kontakti kohta käivat infot &kopete;ga ning edaspidi võivad &kde; rakendused pruukida &kopete; abi info saatmiseks &im; vahendusel. Kui eelistad hoida oma &im; kontaktid eraldi, ära kasti märgi.

2. &kde; aadressiraamatu kirje valimine. Valides kirje oma &kde; aadressiraamatust, võid lasta sealolevat nime näidata &kopete;s ekraaninimena. Siin saab luua ka uue kirje. Seda lehekülge ei näidata, kui sa ei ole valinud &kde; aadressiraamatu kasutamist.

3. Näidatava nime ja grupi valimine. Siin saab määrata näidatava nime (nime, mille all antud isik esineb &kopete;s) ning valida grupi(d), kuhu see isik kuulub.

4. &im; konto valimine. Siin saab valida, millist kontot kasutada uue kontakti vestlemisel. Kui sul on endale loodud ainult üks &im; konto, seda lehekülge ei näidata.

5. Konkreetse kontoga seotud kontakti lisamise leheküljed. Iga konto kohta ilmub lehekülg, kus saab sisestada UIN, semu nime või e-posti aadressi vastavalt sellele, mida antud &im; süsteem nõuab.

6. Lõpetamise lehekülg. Nojah, see ongi lõpetamiseks, nagu nimi ütleb. Kui just valitud &im; süsteem ei nõua enne kontakti lisamist nimekirja autentimist (nagu näiteks ICQ), millisel juhul ilmub pärast nõustaja kadumist parooli ja/või kasutajanime küsimise dialoog.

Olemasolevale metakontaktile saab kontakte lisada kontekstimenüü abil.

##### Kontaktide ümbernimetamine

Kontakti ümbernimetamiseks vali menüükäsk Redigeerimine Nimeta kontakt ümber või sama käsk metakontakti kontekstimenüüst.

Mõned &im; süsteemid lubavad määrata näidatava nime, mis erineb sinu kasutajanimest, näiteks Älis armastab porgandit!. Kui muudad kontakti nime käsitsi, tühistab see nende valitud näidatava nime. Selle taasnägemiseks ava antud kontakti omaduste dialoog ja märgi ära kast Serveri antud nime kasutamine.

##### Kontaktide eemaldamine

Kui sa ei soovi mingit kontakti enda kontaktide nimekirjas näha, võid eemaldada metakontakti ja kõik sellesse rühmitatud kontaktid käsuga Metakontakti kontekstimenüü Eemalda kontakt.

##### Kontaktide liigutamine metakontaktide vahel

Metakontakti, kuhu kontakt kuulub, on võimalik muuta. Tegelikult on seda vaja teha ainult siis, kui oled lisanud &kopete;le arvukalt kontakte ja tead, et HotDog76 ning mikejones@hotmail.com on tegelikult üks ja sama isik.

Seda saab teha kahel moel:

Lohistamine

  Kontakti ikooni paremal pool metakontakti nime võib lohistada ühest metakontaktist teise.

Kontakti kontekstimenüü

  Kontaktide kontekstimenüü (klõps hiire parema nupuga kontakti ikoonile) võimaldab valida uue metakontakti.

Kui liigutamisel jääb metakontakt tühjaks (selle all ei ole enam ühtegi kontakti), päritakse sinu käest, kas soovid kontakti kustutada.

##### Kontaktide eemaldamine metakontaktidest

Kontakti eemaldamiseks metakontaktist vali Kontakti kontekstimenüü Kustuta kontakt....

#### &kopete; seadistamine

&kopete; seadistamiseks vali menüükäsk Seadistused&kopete; seadistamine.... Täpsemalt räägib sellest järgmine peatükk.

#### &kopete; töö lõpetamine

&kopete;st väljumiseks võib kasutada menüükäsku Fail Välju, kiirlahvi &Ctrl;Q või &kopete; süsteemse salve ikooni kontekstimenüüd. Kui sulged ainult kontaktide nimekirja akna, jätkab &kopete; tööd &kde; süsteemses salves.

#### Kiirklahvid

Kontaktide nimekirja aknas saab kasutada järgmisi kiirklahve:

Kiirklahv | Toiming
--- | ---
Nool üles | Valib kontaktide nimekirjas eelmise elemendi.
Nool alla | Valib kontaktide nimekirjas järgmise elemendi.
Nool vasakule | Sulgeb grupi.
Nool paremale | Avab grupi.
Enter | Alustab vestlust valitud kontaktiga.
&Ctrl;M | Näitab/peidab menüüriba.
&Ctrl;U | Näitab/peidab võrgus mitteolevad kasutajad.
&Ctrl;G | Näitab/peidab tühjad grupid.

### Vestlusaken

#### Vestlusakna välimus

##### Vestlusvaade

Vestlusvaade võtab tavaliselt enda alla enamiku vestlusaknast ning just seal käibki tegelikult vestlus sinu ja su kontakti(de) vahel. Sõnumid ilmuvad järjekorras, nagu need on saadetud - kõige hilisem kõige viimasena.

Vestlusvaate välimust saab mõistagi ka muuta, et see näeks välja nagu mõnes muus &im; kliendis või siis oleks täiesti isikupärane.

##### Vestluse liikmete nimekiri

Kuna mõned &im; süsteemid võimaldab grupivestlust, võib olla üsna kasulik näha, kes parajasti vestluses osalevad. Vestluse liikmete nimekiri on näha vasakul või paremal pool vestlusvaadet. Seda saab muuta menüükäsuga Seadistused Vestluse liikmete nimekiri. Nimekirjas saab kasutada kontakti kontekstimenüüd.

##### Sisestamisala

Sisestamisala asub vestlusvaate all. See on koht, kuhu saad enne saatmist kirjutada oma sõnumi. Tööriistariba vahendeid kasutades saab muuta sõnumi fonti ja värvi. Kui &im; süsteem seda toetab, saavad sinu vestluspartnerid sõnumeid värvilisena näha.

Vaikimisi on kiirklahv sõnumite saatmiseks &Enter;.

##### Olekuriba

Olekuriba vahendab ajutisi sõnumeid, näiteks märguandeid, kui keegi teine parajasti sõnumit kirjutab. Samuti paikneb seal nupp Saada

##### Kaardid

&kopete; võimaldab ka mitu vestlust ühte aknasse koondada, kasutades nende mahutamiseks igale vestlusele omaette kaardi eraldamist. Kaartide pealdised muudavad värvi, kui saabuma peaks uus sõnum:

Punane

  Keegi kirjutas sõnumi.

Roheline

  Keegi kirjutab sõnumit.

Sinine

  Keegi kirjutas sõnumi, kus esines sinu hüüdnimi.

Grupeerimist saab mitmeti kontrollida. Selle üldisi seadistusi saab määrata &kopete; seadistustedialoogi käitumise kaardi vestluse alamkaardil. Vestlusi saab ka akende vahel liigutada menüü Kaardid abil, samuti saab määrata, kus ja kuidas peavad kaardid aknas paiknema.

#### Grupivestlused &kopete;s

&kopete; abil saab vestelda nii ühe isikuga kui ka grupiviisiliselt, kui &im; süsteem viimast võimalust toetab.

Teiste vestlusse kutsumiseks lohista kutsutav kontaktide nimekirjast vestlusaknasse või kasuta menüükäsku Vestlus Kutsu<kontakti nimi>.

#### Failiedastused

Mõned &im; süsteemid lubavad ka faile saata ja saada. Seda võimalust saab tarvitada kontakti kontekstimenüü vahendusel. Kui oled juba vestluses ja soovid saata faili, lohista see lihtsalt kuskilt mujalt &kde;-st vestlusaknasse või vali menüükäsk Vestlus Saada fail.

#### Kiirklahvid

Vestlusaknas saab kasutada järgmisi kiirklahve:

Kiirklahv | Toiming
--- | ---
&Enter; | Saadab sisestamisalas kirjutatud sõnumi.
&Ctrl;P | Trükib vestlusvaate sisu.
&Ctrl;S | Salvestab vestlusvaate sisu.
&Ctrl;W | Sulgeb aktiivse vestlusvaate. Kui aknas rohkem kaarte ei ole, suletakse ka vestlusaken tervikuna.
&Alt;Nool vasakule | Liigub eelmisele kaardile.
&Alt;Nool paremale | Liigub järgmisele kaardile.
&Ctrl;&Shift;B | Haagib vestlusekaardi lahti ja paigutab eraldi aknasse.
Tab | Lõpetab osaliselt kirjutatud hüüdnime.

## &kopete; seadistamine

&kopete; seadistamist saab ette võtta menüü Seadistused abil.

### Üldised kiirklahvid

&kopete; kasutab mõningaid kiirklahve, mis kehtivad kõigis KDE rakendustes.

Üldised kiirklahvid | Toiming
--- | ---
&Ctrl;&Shift;I | Sõnumi lugemine. Kasulik, kui oled kontaktide nimekirja akna peitnud ja süsteemses salves asuv ikoon annab märku, et on saabunud uus sõnum.
&Ctrl;&Shift;C | Näitab/peidab (dokib) kontaktide nimekirja akna. Hoiatus: kui oled keelanud &kopete; ikooni süsteemses salves või sul sellist paneeliosa polegi, võib selle käsuga kontaktide nimekiri sootuks kaduma panna ja siis on ainus võimalus seda tagasi saada käsku korrata.

### &kopete; seadistustedialoog

#### Kontode lisamine ja muutmine

Me juba rääkisime osas Alustamine lühidalt, kuidas kontot lisada. Konto seadistuste muutmiseks ava &kopete; seadistuste dialoog (menüükäsuga Seadistused&kopete; seadistamine). Sarnaselt &kde; juhtimiskeskusele on seadistused jagatud mitmete kaartide vahel. Ikoonid vasakus servas võimaldavad ühelt seadistustegrupilt teisele lülituda.

Kontokaardil saab kontosid lisada, eemaldada või muuta. Konto muutmine on sarnane lisamisega, kuid pane tähele, et UIN, semu nime või muude selliste elementide, mida sinu &im; süsteem kasutab konto tuvastamiseks, muutmine ei ole võimalik. Kui soovid selliseid asju muuta, on mõttekam lisada uus konto uute põhitunnustega (ja pärast seda vahest ka vana konto eemaldada).

Üht ja sama &im; süsteemi kasutavaid erinevaid kontosid saab hõlpsasti eristada, kui anda iga konto olekuriba kirjele ja kontakti ikoonidele meelepärane värv. Selleks vali konto ja klõpsa paremal pool asuvale värvivalijale.

Kontode prioriteeti saab muuta nuppudega Üles ja Alla. Kui sul on kontakti suhtlemiseks mitu viisi, määrab see ära &im; süsteemi, mida &kopete; kasutab nendega suhtlemiseks.

#### Globaalne identiteet

&kopete; globaalne identiteet võmaldab määrata enda hüüdnime ja foto korraga kõigile &im; kontodele. Üksikasjad võib hankida KDE aadressiraamatu enda kohta käivast kirjest või mõnest sinu kontaktist, aga muidugi võid ka valida täiesti uue hüüdnime või foto. Kui sulle meeldib salapärasus, siis võid luua mitu identiteeti ja nende vahel lülituda sektsioonis Identiteet.

#### Käitumine

Käitumine võimaldab määrata, kuidas &kopete; sulandub töökeskkonda, millised on eemaloleku seadistused ja milline näeb välja rakendus ise.

##### Kaart Üldine

Siin saab kohandada &kopete; töökeskkonda sulandumise valikuid ning määrata, kuidas esitatakse kontaktide nimekiri.

Näidatakse ikooni süsteemses salves

  Vaikimisi lisab &kopete; ikooni &kde; süsteemsesse salve. Kui see sulle aga ei meeldi, võid selle siin keelata.

Käivitamine peidetud peaaknaga

  Selle valimisel käivitatakse &kopete; nii, et kontaktide nimekirja aken on peidetud (dokitud). Selle saab muuta nähtavaks klõpsuga süsteemse salve ikoonil või kontaktide nimekirja näitava/peitva globaalse kiirklahviga.

Sõnumid avatakse otsekohe

  Uued sõnumid avatakse vestlusaknas kohe, kui nad saabuvad.

Sõnumid seatakse järjekorda

  Sõnumite järjekord on koht, kuhu &kopete; seab sõnumid, kui vestlusaken ei ole avatud. See lubab sul teada saada uutest sõnumitest esilehüppavate õhupallide või süsteemse salve vilkumisega. Kui otsustad seda mitte valida, avatakse uue sõnumi saabudes vestlusaken.

Sõnumid seatakse pinusse

  Kui kasutad sõnumipinu, näitab &kopete; viimati saadud sõnumeid alates viimasest saadud sõnumist.

###### Märguanded

Õhupall uue sõnumi saabudes

  Selle võimalusega saab lasta näidata õhupalli, mis kerkib uue sõnumi saabudes esile süsteemse salve ikoonist. Seejärel võid alustada vestlust või sõnumit ignoreerida. Sõnumist eraldatakse URL ja kui sa viidale klõpsad, avab eelistatud brauser viida ning sõnum kaob.

Paneeliikooni vilgutamine uue sõnumi saabudes

  Selle valimisel hakkab süsteemse salve ikoon uue sõnumi saabudes vilkuma. Ikoonile klõpsates näidatakse sõnumit vestlusaknas.

Sündmuste lubamine eemalolekul

  Kui sa ei soovi, et märguanded sind häiriksid, kui oled valinud oma staatuseks eemal, siis eemalda kastist märge.

Helide ja sündmuste seadistamine

  &kopete; toetab helisid, tegumirea kirjete vilgutamist, passiivseid hüpikaknaid ja eksootilisemaidki märguandeid &kde; märguannete süsteemi vahendusel. Kirjuta &konqueror;is asukohareale `help:/kcontrol/kcmnotify` või vali &juhtimiskeskus;e abikaardil Süsteemsed märguanded, kui soovid selle kohta rohkem teada saada.

  Omaloodud märguande lisamiseks kontaktile klõpsa kontaktide nimekirjas kontakti nimel hiire parema nupuga ja vali Omadused. Seal on võimalik lasta vestlust alustada, mängida mis tahes heli või näidata mõnda teadet, Kohandatud märguande jaoks saab kasutada ka võimalust Käivitatakse programm. Kui sul on näiteks paigaldatud XOSD (X On-Screen Display ehk teadete ekraanil näitamise süsteem), võid saada OSD märguande, kui lased pärast sündmust Kasutaja tuli võrku käivitada järgmise käsu:

  `echo %s | osd_cat -o 100 -p bottom -A center -f -*-helvetica-*-r-*-*-24-*-*-*-*-*-*-* -O 2 -c gold`

  KDE foorumil pakkus OhReally välja võimaluse lasta teadaandeid ette lugeda kõnesüntesaatoril, kasutades selleks järgnevalt ära programmi MBROLA:

  `echo %s | sed -e 's/online/onlaain/i' | /usr/local/bin/mbrdico.dutch.female`

  Keskel asetsev 'sed' fonetiseerib &kopete; väljundi, et see hollandi keeles õigemini ja paremini kõlaks.

##### Eemaloleku seadistus

Eemaololekust teatatakse kõigis avatud vestlustes

  Selle võimalusega tasuks ettevaatlik olla: nii saadetakse sinu eemaloleku teade kõigisse avatud vestlustesse, mida mõned inimesed võivad aga pidada pealetükkivaks käitumiseks.

###### Automaatne eemalolek

Siin saab määrata &kopete; automaatselt seadma sinu staatuseks eemaloleku pärast teatud tegevusetuse perioodi.

###### Eelnevalt määratud eemalolekusõnumid

Siin saab määrata nii palju meelepärases vormis eemalolekusõnumeid, kui süda vähegi lustib, ning hiljem nende seast valida, kui kavatsed olla eemal, kasutades nuppu Staatus, mille leiab peamiselt tööriistaribalt.

##### Vestluse seadistused

Uue sõnumi saabudes tõstetakse aken/kaart esile

  Selle valimisel ilmub vestlusaken uue sõnumi saabudes nähtavale.

Sündmusi näidatakse vestlusaknas

  Mõned &im; süsteemid annavad lisainfot, näiteks vestlusega liituvate või sellest lahkuvate isikute kohta. Selle võimalusega saab lasta selliseid teateid vestlusaknas näidata.

Tõstetakse esile oma hüüdnime sisaldavad sõnumid

  See tõstab lihtsalt vestluses esile sõnumid, milles esineb sinu hüüdnimi. Esiletõstmist ja muid sündmusi saab täpsemalt seadistada esiletõstmise plugina abil.

###### Liidese valikud

&kopete; võib saata sõnumeid saada ja unusta liidesega, mille puhul vastust ära ei oodata, või vestlusaknas, kus on näha kogu vestluse käik. Siin saabki valida, kumba viisi vaikimisi kasutada.

###### Vestlusakna grupeerimispoliitika

Kui soovid grupeerida vestlused ühe akna erinevatele kaartidele, võimaldab &kopete; sul valida mitme viisi vahel, kuidas grupeerimist teostada.

- Kõik sõnumid avatakse uues vestlusaknas

- Ühelt kontolt saabuvad sõnumid grupeeritakse ühte vestlusaknasse

- Kõik sõnumid grupeeritakse ühte vestlusaknasse

- Ühe grupi kontaktide sõnumid grupeeritakse ühte vestlusaknasse

- Ühe metakontakti sõnumid grupeeritakse ühte vestlusaknasse

###### Vestlusakna ridade arvu piiramine

Maks. ridu vestlusaknas

  See piirab tekstiridade arvu, mida vestlusaknas näidatakse.

#### Välimus

Välimusseadistused puudutavad vestlusakna stiili, värve ja fonte, samuti saab siin valida meelepärased emotikonid.

##### Emotikonid

Emotikonid (ehk smiley'd) kujutavad endast teatud sümbolite kombinatsioone, näiteks `;-)`, mis sarnaneb naeratava näoga, ning võimaldavad edastada tundeid. &kopete; võib sümbolitele lisaks kasutada ka graafilisi emotikone.

Sellel kaardil saad valida meelepärase emotikonikogu või lülitada graafiliste emotikonide kasutamise üldse välja.

Vaata osa Spetsiaalsed toimingud, kus räägitakse lähemalt täiendavate emotikonikogude paigaldamisest.

##### Vestlusaken

###### Stiilid

Vestlusakna stiile saab muuta, et see sarnaneks mõne muu rakendusega, samuti on võimalik siin luua täiesti omanäoline stiil. Paigaldatud stiilid on näha vasakul asuvas loendis, paremal näeb, millised nad välja näevad. Omaenda stiili loomist tutvustab osa Vestlusakna stiili juhised.

Kolmanda poole loodud stiile leiab aadressilt http://kde-look.org. Alates &kopete; versioonist 0.12 on toetatud Adiumi (Mac OS X kiirsuhtlusrakendus) stiilid. Adiumi stiile saab tõmmata siit: Adium Xtras (vali Message View Styles).

Stiili paigaldamiseks klõpsa Paigalda... Vali stiili sisaldav arhiivifail. Stiili kustutamiseks vali nimekirjas stiil ja klõpsa Kustuta.

Väga tore võimalus on Liitsõnumite rühmitamine. Selle sisselülitamisel koondatakse ühe kasutaja järjestikused sõnumid ühte, ilma et korrataks saatja nime.

##### Kontaktide nimekiri

Metakontaktid seatakse gruppidesse

  Seda välja lülitades peidetakse &kopete; grupid ning kontaktid jaotatakse võrgusolevateks kontaktideks ja võrgus mitteolevateks kontaktideks.

Näidatakse puustruktuuri

  Tavaliselt esitab &kopete; kontaktid ja grupid puuna, kus grupi liikmed on trepitud. Kui soovid lihtsamat esitust, võid selle keelata, mis eemaldab kontaktide nimekirjast igasugused taanded. Samuti saab määrata, millised puuharud treppida.

Kontakti näitamise režiim

  Kontaktide nimekirja saab lasta väga mitmel moel näidata. Vahest suuremat huvi peaks pakkuma võimalus Kontakti foto kasutamine võimaluse korral, mille korral kontaktide nimekirjas näidatakse nende fotosid, mida nad ise on valinud või mis leiduvad KDE aadressiraamatus.

Kontaktide nimekirja animatsiooni

  Siin saab määrata, mil määral kasutatakse kontaktide nimekirjas animatsioone. Selle võimaluse keelamine muudab &kopete; aeglasematel masinatel märksa kiiremaks.

Kontaktide nimekirja automaatne peitmine

  Seda lubades peidetakse kontaktide nimekiri automaatselt mõni sekund pärast seda, kui hiirekursor aknast lahkub.

Muuda kohtspikrite sisu...

  Ilmuvas dialoogis saab igati kontrollida, kui palju või kui vähe üksikasju näidatakse kontaktide nimekirja kohtspikrites.

##### Värvid ja fondid

###### Vestlusakna värvid

Siin saab muuta vestluseks kasutatavat põhifonti ja teksti värve.

###### Vormindus tühistab

Kui sinu kontaktid kipuvad valima fonte ja värve, mis sulle ei meeldi, võid lasta &kopete;l neid eirata ja kasutada endale meeldivat fonti.

###### Kontaktide nimekiri

Mõned &im; süsteemid võimaldavad näha, kas kontaktid on arvuti taga jõude. See võimalus lubab muuta jõude kontaktide jaoks kasutatavat värvi.

#### Seadmed

Seadmete kaardil saab valida, milliseid multimeediaseadmeid kasutad audio-videovestluseks, ja neid seadistada. Kas need seadmed ka töötavad, sõltub ennekõike sinu riistvarast ja sellest, kui hästi operatsioonisüsteem neid seadmeid toetab.

##### Video

&kopete; kasutab pildi edastamiseks Video4Linuxi süsteemi. See näitab sinist ruutu, kui videoseadet ei leitud, või eelvaatlust, kui kaamera töötab. Uusimat teavet &kopete; veebikaamerate toetuse kohta leiab Kopete veebikaamerate toetuse wiki-leheküljelt.

##### Audio

&kopete; helitoetus on veel katsetamise järgus. Kui sa näed audiokaarti, kasutad nähtavasti &kopete; arendusversiooni.

### Pluginate laadimine

&kopete;le on võimalik lisada spetsiaalseid funktsioone, millest võib olla omajagu kasu või mis pakuvad vähemalt lõbu. Ava selleks pluginate seadistamise dialoog (menüükäsuga Seadistused Pluginate seadistamine...).

Pluginad võib sisse või välja lülitada vasakul asuvas loendis. Neid seadistada saab dialoogi parempoolses osas. Vaata pluginate täpsemat kirjeldust vastavas peatükis.

## &kopete; protokollid

&kopete; nimetab erinevaid &im; süsteeme 'protokollideks'. Kui lisad konto, lisad selle konkreetsele protokollile. Ehkki &kopete; üritab muuta kiirsuhtlemise väliselt ühelaadseks sõltumata sellest, millist protokolli parajasti kasutad, on siiski nende vahel teatud erinevused mõningates detailides, näiteks failide edastamises või multimeedia kasutamises.

### Protokollid

#### AIM

AIM toetab jututubasid. Kasuta jututoaga liitumiseks AIM-i konto menüüs käsku Ühine vestlusega... Toetatud on ka kontaktide pildid ja omaloodud emotikonid.

#### ICQ

ICQ pakub nähtamatuse võimalust, mis lubab ennast varjata valitud kontaktide eest. Kontakti lisades saab ka otsida ICQ kasutajate kataloogist. Terve rea kontaktide üksikasju saab kindlaks määrata valikuga Omadused.

#### MSN

MSN toetab veebikaamera pildi saatmist ja vastuvõtmist, kui sinu kaamerat toetab Video4Linuxi (v4l2) standard. Kellegi veebikaamera nägemiseks tee hiire parema nupuga klõps MSN-i liblikakujulisel ikoonil ja vali Vaata kontakti veebikaamerat. Samuti saab edastada faile ja toetatud on mitme kasutajaga vestlused. Faili saatmiseks lohista see Konquerorist või töölaualt vestlusaknasse. Kellegi vestlusse kutsumiseks lohista ta kontaktide nimekirjast vestlusaknasse. Samu käske sisaldab menüü Fail. MSN toetab ka omaloodud emotikone.

Failide või veebikaamera pildi edastamiseks kontrolli, et port 6891 on suunatud sinu arvutisse.

#### Yahoo

Yahoo võib saata ja vastu võtta veebikaamera videot. Konto menüüst on toetatud ka Yahoo postkast ja aadressiraamat. Samuti saab pidada konverentskõnesid.

#### Jabber

Jabber ehk XMPP toetab failide edastamist, konverentskõnesid ja kõiki muid teenuseid, mida toetab Jabberi server. Nii on paljudel Jabberi serveritel kasutajate kataloog, mõned aga pakuvad ühendusvõimalusi teiste kiirsuhtlemissüsteemidega. Teenuste kasutamiseks vali konto menüüst käsk Teenused... Jabberi failide edastamine võib toimuda pordi suunamiseta, aga see kulgeb palju paremini, kui kasutatakse otseühendust. Vaikimisi kasutatakse pordi suunamiseks porti 8010, aga seda saab iga konto all eraldi seadistada.

#### Google Talk

Et Google Talki aluseks on Jabber, on see &kopete;s väga hästi toetatud, välja arvatud häälvestlus, mille kallal alles töötatakse.

&kopete; seadistamiseks Google Talki kasutama anna enda kasutajanimena oma täielik Google Maili aadress. Märgi ära valikud Protokolli krüptimise kasutamine(SSL), Klaartekstiga parooli autentimise lubamine ja Serveri vaikeinfo jäetakse arvestamata. Server on talk.google.com või gmail.com ja kasutada tuleb porti 443 või 5223.

#### Novell GroupWise

GroupWise Messenger on firma Novell, Inc. põhiliselt ettevõtetele mõeldud kiirsuhtlemissüsteem. See toetab väga paljusid võimalusi, sealhulgas privaatsus, grupivestlused, vormindatud tekst ja kasutajate otsing.

#### Gadu-Gadu

Gadu-Gadu on Poolast pärit vestlussüsteem. Praegu toetab &kopete; põhilisi vestlusfunktsioone.

#### WinPopup

WinPopup on &kopete; viis saata ja saada sõnumeid kohtvõrgus olevatelt Windowsi masinatelt. Winpopupi protokoll toetab ainult klaartekstis sõnumeid.

#### Teised protokollid

Lisaks mainitud protokollidele toetab &kopete; veel mõnda protokolli. Enamasti ei ole need vaikimisi sisse lülitatud või tuleb nende kasutamiseks paigaldada lisaplugin. Sellisteks protokollideks on Meanwhile, SMS, Skype ja SILC. Täpsemalt räägib neist &kopetewww;, kuid arvesta, et &kopete; meeskond ei võta endale vastutust nende protokollide toimimise eest.

## &kopete; pluginad

&kopete; pakub mitmeid pluginaid funktsioonidega, mis ei ole küll sõnumite saatmisel eluliselt vajalikud, kuid võivad mitmetele isikutele pakkuda täiendavaid ja meelepäraseid võimalusi.

### Pluginad

#### Alias

Alias võimaldab määrata omaenda käsud, näiteks /hello. See tähendab, et &kopete; käivitab skripti ja saadab tulemuse vestlusaknasse. Kui sa tead, kuidas töötab UNIX-i käsk alias, siis see on täpselt seesama.

#### Automaatne asendamine

Automaatne asendamine võimaldab parandada sagedamini valesti kirjutatavaid sõnu või hoida kokku aega, kirjutades lühendi, mis plugina abil automaatselt asendatakse pikemaga.

#### Järjehoidjad

Järjehoidjate plugin loob sinu KDE järjehoidjatesse uued järjehoidjad nende URL-ide põhjal, mida saad &im; sõnumites.

#### Ühenduse staatus

Ühenduse staatusest on eriti abi modemikasutajatele või ka teistele, kel ei ole interneti püsiühendust. See jälgib internetiühenduse staatust ning võtab kontodega ühendust, kui märkab, et oled käivitanud internetiühenduse.

#### Kontakti märkmed

Kontakti märkmed võimaldavad kirja panna mis tahes tulusat infot metakontakti kohta.

#### Krüpto

Krüptograafia võimaldab GnuPG abil krüptida vestlust. Pane tähele, et see ei ole sama, mis SSL-iga turvatud vestlusseanss. SSL kaitseb sõnumit muutmise eest edastamise ajal, kuid ei taga, et see, kes sõnumit loeb, on ikka õige inimene. Krüptograafia võimaldab krüptida konkreetsele inimesele mõeldud sõnumi ja ainult sobiva võtme omanik saab seda lugeda. See muidugi ei taga, et sõnum, mida saaja loeb, on just seesama, mille sa saatsid! Et kõik, kellel on saaja avalik võti, võivad krüptida talle saadetavaid või temalt saadud sõnumeid, on võimalik, et edastamise ajal vahetatakse sinu sõnum mingi hoopis muu sõnumi vastu ja saaja ei saagi seda teada.

Krüptoseadistuste kohandamiseks vali oma GnuPG võti. Kui lülitad sisse võimaluse Väljuvad sõnumid krüptitakse selle võtmega, krüptitakse sõnumid nii sulle kui saajale, mis on päris kasulik, kui soovid hiljem näiteks üle vaadata oma vestluse logi. Seejärel vali iga kontakti kontekstimenüüs võimalust Vali avalik krüptovõti nende avalik võti. Seda pluginat kasutades küsitakse sinu käest paroolifraasi.

#### Esiletõstmine

Esiletõstmine sarnaneb mõnevõrra e-posti filtriga selles mõttes, et vastavalt sõnumi teatud parameetrile võetakse midagi ette. Lisaks teksti esiletõstmisele võib selle abil lasta kõlada helil.

#### Ajalugu

Ajaloo plugin salvestab aktiveerimise korral vestlused mis tahes &im; süsteemis ning lubab vanu vestlusi hiljem üle vaadata. Sisselülitamisel ilmub iga metakontakti kontekstimenüüsse käsk Ajalugu, mis võimaldabki vaadata antud metakontakti vestluste ajalugu.

Kontaktide nimekirja menüüsse lisatakse järgmine kirje:

Redigeerimine Vaata ajalugu

  (Võimalik ainult kontakti valimisel) See näitab ajaloobrauserit valitud kontakti kohta käiva ajalooga.

Vestlusakna menüüsse lisatakse järgmised kirjed:

&Alt;&Shift;Nool vasakule Tööriistad Eelmine ajalugu

  Võimaldab vaadata vestlusaknas ajaloo vanuselt järgmist sõnumivalikut.

&Alt;&Shift;Nool paremale Tööriistad Järgmine ajalugu

  Näitab vestlusaknas ajaloo vanuselt eelmist sõnumivalikut.

Tööriistad Viimane ajalugu

  Näitab vestlusaknas ajaloo uusimat sõnumivalikut.

#### KopeteTeX

KopeteTeX lubab teadlastel ja matemaatikutel kasutada oma vestlustes märkekeelt LaTeX. $$ vahel sisetatud avaldisi renderdatakse vestlusaknas graafikana ning neid võib lõigata ja asetada nagu LaTeX'it ikka. Selle plugina kasutamiseks peab mõistagi LaTeX olema paigaldatud.

#### Automaatne äraolek

Koostöös veebikaamera ja programmiga Video4Linux võimaldab see tuvastada, kui sa ei viibi enam arvuti juures, mispuhul &kopete; määrab automaatselt sinu staatuseks eemal.

#### Praegu kuulan

Plugina Praegu kuulan abil saab anda isikutele, kellega vestled, teada, mida parajasti kuulad, kirjutades vestlusse `/media` või valides menüükäsu Tööriistad Saada multimedia info.

#### Statistika

See plugin kasutab andmebaasi info kogumiseks sinu kontaktide aktiivsuse kohta. Selle abil võid näha näiteks, millal mõni kontakt tavaliselt on võrgus viibinud või muud sellist.

#### Tekstiefektid

Tekstiefektid rakendavad sinu sõnumitel enne nende saatmist mitmesuguseid naljakaid võtteid, näiteks värvides neid või muutes tõstu. Aga ära unusta, et oled tekstiefektid sisse lülitanud - me oleme saanud teateid vigadest, mille ainus põhjus oligi see, et kasutaja oli unustanud, et ta on mingi omapärase tekstiefekti sisse lülitanud!

#### Tõlketeenus

Tõlkeplugin võimaldab määrata igale metakontaktile eelistatud keele ning siis tõlkida sõnumid temalt või temale veebis pakutavate tõlketeenuste abil (näiteks Google ja Babelfish). Seadistustedialoogis saab määrata eelistatava keele. Igale kontaktile saab eelistatava keele määrata kontakti kontekstimenüüst.

Vestlusakna menüüsse lisatakse järgmine kirje:

&Ctrl;T Tööriistad Tõlgi

  Kui sa ei ole sisse lülitanud automaatset tõlkimist, võimaldab see käsk tõlkida parajasti aktiivse vestluse.

#### Veebinimekiri

Veebinimekiri võimaldab sul avaldada oma &im; staatuse veebis. Määra faili asukoht näiteks FTP-serveril ning sellele failile lisatakse jupike HTML-teksti, milleks võib olla näiteks sinu kodulehekülg või midagi muud. &kde; võrguläbipaistvus muudab selle kasutamise imelihtsaks. See on abiks mitmetel juhtudel, näiteks võib seda kasutada &im; tarvitamise korral firmades.

Näide: `sftp://kasutajanimi@mingiserver.org/kodukatalogi/asukoht/kasutaja/im.html` kasutab protokolli SFTP sinu praeguse staatuse laadimiseks otse veebiserverile.

Vaata võrguprotokollide kohta lähemat infot KIO käsiraamatutest.

### Plugina annetamine

&kopete; sihiks on muuta võimalikult lihtsaks mingit lisavõimalust pakkuva plugina loomine. Nii et kui sul on suurepärane idee, kuidas muuta &kopete; veelgi paremaks, võta meiega ühendust!

&kopete-menus;

## Korduma Kippuvad Küsimused

Mida &kopete; tähendab? Kuidas seda hääldada?

&kopete; nimi on pärit Tšiilis levinud sõnast 'copete', mis tähendab koos sõpradega jooma. Algupärandi autor Duncan salvestas ka vastava helifaili.

Kui mul on kontaktide nimekirjas ühe kasutajanime all enam kui üks sõnumiteenust ja ma sellele nimele klõpsan, saadetakse sõnum vale sõnumiteenusega.

Kontode järjekorda, millega &kopete; püüab sõnumeid saata, saab muuta konto seadistamise dialoogis all paremal asuvate nuppudega Üles ja Alla. &kopete; üritab kontoga ühendust võtta alates nimekirjas esimesena määratust. Kui aga mingi teenuse staatus on kõrgem kui teistel, võetakse esmalt ühendust just selle teenusega. Kui näiteks isikule on määratud kolm teenust ja kaks neist on märgitud eemalolevaks ning üks on võrgus, siis üritab &kopete; alati ühendust luua teenusega, mille staatus on märgitud võrgusolevaks.

Kui aga klõpsata isiku nime asemel hoopis paremal pool asuvale väiksele protokolliikoonile, on võimalik alati üritada selle isikuga ühendust võtta just klõpsatud protokolli kasutades!

Mul tuleb ühendus luua SOCKS proxy kaudu, kuid ma ei suuda &kopete;s kusagil leida proxy seadistamise võimalust. Kuidas panna &kopete; SOCKS-i kasutama?

- MSN, ICQ ja AIM, Jabber ja Yahoo kasutavad &kde; võrguinfrastruktuuri. Nende SOCKS proxy üksikasjad seadistatakse koos &kde; üldiste valikutega (juhtimiskeskus Internet ja kohtvõrk Proxy).

Kas on võimalik kohandada &kopete;s näidatavaid ikoone?

Emotikone on võimalik vahetada emotikonide kaardil, mille leiab &kopete; seadistustedialoogi kaardilt Välimus.

Uute emotikonide paigaldamise soovi korral vaata esmalt saidile KDE-Look.org, kus leiab arvukalt allalaadimist ootavaid emotikonikogusid:

Emotikone on väga hõlpus paigaldada - aseta lihtsalt ikoonifaile sisaldav kataloog ja teksti ning pildi sidumist kirjeldav XML-fail kataloogi $KDEDIR/share/apps/kopete/pics/emoticons (või $KDEHOME, näiteks /home/joeuser/.kde/).

1. Kopeeri lahtipakitud kataloog kataloogi $KDEDIR/share/apps/kopete/pics/emoticons või $HOME/.kde/share/apps/kopete/pics/emoticons (või kus iganes sinu $KDEHOME asub)

2. Vali menüüst Seadistused käsk &kopete; seadistamine ja klõpsa vasakul asuvale kaardinimetusele Välimus ning seejärel kaardile Emotikonid

3. Vali nimekirjast äsja paigaldatud emotikonikogu

4. Nüüd võidki kasutada &kopete;s oma uusi emotikone

Protokolliikoonide asendamiseks tuleb asendada ikoonid kataloogis $KDEDIR/share/apps/kopete/icons või asendada need samasuguses kataloogis $KDEHOME-s. Praegu ei ole olemas täielikku asenduskogu, mida oleks võimalik sinna lihtsalt lahti pakkida.

## Spetsiaalsed toimingud

Käsurea võtmed

Emotikonikogude paigaldamine

## Autorid ja litsents

&kopete; autoriõigus 2001-2005: &kopete; arendajad

Tõlge eesti keelde: Marek Laane bald@starman.ee

&underFDL; &underGPL;

### Praegune arendusmeeskond

- Duncan Mac-Vicar Prett (duncan at kde org): originaali autor, arendaja ja projektijuht

- Till Gerken (till at tantalo net): arendaja, Jabberi hooldaja

- Olivier Goffart (ogoffart at tiscalinet be): juhtiv arendaja, MSN plugina hooldaja

- Andy Goossens (andygoossens at telenet be): arendaja

- Grzegorz Jaskiewicz (gregj at pointblue com pl): arendaja, Gadu-gadu plugina hooldaja

- Jason Keirstead (jason at keirstead org): arendaja

- Matt Rogers (mattr at kde org): juhtiv arendaja, AIM ja ICQ plugina hooldaja

- Richard Smith (lilachaze at hotmail com): arendaja, UI hooldaja

- Will Stephenson (lists at stevello free-online co uk): arendaja, ikoonid, pluginad, käsiraamatu autor

- Michel Hermier (michel.hermier at wanadoo fr): IRC plugina hooldaja

- Andre Duffeck (andre at duffeck de): arendaja, Yahoo plugina hooldaja

- Michaël Larouche (michael.larouche at kdemail net): arendaja, MSN, vestlusaken

### Endised arendajad (&kopete; kuulsuste hall)

Need inimesed on loobunud &kopete;ga tegelemast, nii et nende poole ei ole mõtet pöörduda &kopete; asjus abi otsima. Kuid me oleme neile nende panuse eest aegade lõpuni tänulikud.

- Christopher TenHarmsel (tenharmsel at users sourceforge net): arendaja, Oscari häkker

- Ryan Cumming (ryan at kde org): põhiarendaja

- Richard Stellingwerff (remenic at linuxfromscratch org): arendaja

- Hendrik vom Lehn (hennevl at hennevl de): arendaja

- Stefan Gehn (sgehn at gmx net): arendaja

- Robert Gogolok (robertgogolock at gmx de): arendaja

- Nick Betcher (nbetcher at kde org): ICQ, AIM ja IRC plugina algupärane autor

- Daniel Stone (dstone at kde org): Jabberi plugina algupärane autor

- James Grant (topace at lightbox org): arendaja, importimisplugina autor

- Zack Rusin (zack at kde org): arendaja, vana Gadu-gadu plugina autor

- Gav Wood (gav at kde org): WinPopup plugina autor

- Martijn Klingens (klingens at kde org): arendaja, MSN häkker

### Dokumentatsioon

Dokumentatsiooni autoriõigus 2003,2004,2005: Will Stephenson (lists at stevello free-online co uk), autoriõigus 2005: Matt Rogers (mattr at kde org), autoriõigus 2005,2006: Michaël Larouche (michael.larouche at kdemail net).

## Paigaldamine

### &kopete; hankimine

&install.intro.documentation;

Arendusversioone saab tõmmata aadressilt &kopetewww;.

### Nõutavad teegid

Kui paigaldasid &kopete; koos oma distributsiooniga, on need tõenäoliselt juba paigaldatud.

Gadu-gadu plugin nõuab paketti libgadu, vaata lähemalt seda veebilehekülge.

'Praegu kuulan' plugin vajab teeki libxmms, kui soovid teada anda, mida mängib parajasti xmms. See peaks käima kaasas juba distributsiooniga, kuid selle leiab ka xmms tarkvarapaketi osana xmms koduleheküljelt.

### Kompileerimine ja paigaldamine

&install.compile.documentation;
&kopete-chatstyle; &documentation.index;