# &ktron;i käsiraamat

Fabian Dal Santo

    &Fabian.DalSanto.mail;

Matthias Kiefer

    &Matthias.Kiefer.mail;

Arendaja
Lauri Watts

    &Lauri.Watts.mail;

Korrigeerija
Marek Laane

    bald@starman.ee

Tõlge eesti keelde
1999 2000 &Matthias.Kiefer;
2001 &Fabian.Dal.Santo;
&FDLNotice;
2005-12-16
1.1

&ktron; on lihtne Troni kloon &kde; jaoks, mida saab mängida nii üksi kui sõbra vastu.

KDE kdegames KTron mäng tron

## Sissejuhatus

&ktron; on lihtne Troni kloon KDE töökeskkonna jaoks. &ktron;i saab mängida nii arvuti kui sõbra vastu.

Mängu eesmärk on püsida kauem elus kui vastane. Selleks tuleb vältida kokkupõrkamist seinaga, oma sabaga ning vastasega.

## &ktron;i mängimine

### Reeglid

Kui voor on käivitatud, ei saa mängijad katkestada edasiliikumist (see on võimalik ainult mängu peatades). Ainus asi, mida saab teha, on vältida enda hävingut suunda muutes. Lisaks on võimalik proovida vastasele kaikaid kodaratesse loopida. Selleks saab näiteks kiirendusklahvi vajutades enda kiirust suurendada.

Voor algab siis, kui kõik inimmängijad on vajutanud suunaklahvi. Seejärel liigutaksegi algul antud suunas.

Kui soovid mängu katkestada, vali menüüst Mäng käsk Paus või vajuta kiirklahvi (vaata osa Vaikimisi kiirklahvid). Lisaks sellele peatub mäng, kui see ei ole enam klaviatuuri fookuses, ⪚ muule aknale lülitudes.

Mängu jätkamiseks vali taas Paus või kasuta kiirklahvi. Mäng jätkub ka siis, kui inimmängijad vajutavad oma suunaklahvi. Kuid ole tähelepanelik - see suund hakkab kohe toimima.

Mäng koosneb mitmest voorust ja lõpeb siis, kui mängija on kogunud vähemalt üheksa punkti, olles sealjuures vähemalt kahe punktiga vastasest ees. Olemasolevat tulemust näeb kogu aeg olekuribal.

### Arvutimängija

Arvutil võib lasta mängida mängijat 1, mängijat 2 või mõlemat mängijat. Võimalikud on kolm raskusastet: algaja, kesktase ja ekspert.

- Kui valid algaja, ei hooli arvuti vastasest ja lihtsalt liigub omaette. Sama algoritmi kasutab xtron-1.1.

- Kesk- ja eksperttasemel püüab arvuti takistada vastast, kui see lähedale jõuab.

Vaata arvutimängija seadistamise kohta osa Seadistused Menüü.

### Klaviatuuri kasutamine

Igal mängijal on kasutada viis klahvi: neli suuna muutmiseks ja viies kiirendamiseks.

Suunaklahve ei pea all hoidma, suuna muutmiseks piisab neile korra vajutamisest.

Kiirendus toimib ainult siis, kui vastavat klahvi all hoitakse. Selle vabastamisel muutub kiirus taas normaalseks.

Vaata vaikeklahvide muutmise kohta osa Menüü Seadistused.

## Käskude seletused

Allpool on kirjeldatud lühidalt kõiki menüükirjeid.

### Menüü Mäng

&Ctrl;N Mäng Uus

  Käivitab uue mängu.

P Mäng Paus

  Lülitab mängus pausi tegemist/jätkamist.

&Ctrl;Q Mäng Välju

  Väljub.

### Menüü Seadistused

Seadistused Olekuriba näitamine

  Näitab või varjab olekuriba.

Seadistused Kiirklahvide seadistamine...

  Avab &kde; tavapärase kiirklahvide seadistamise dialoogi.

Seadistused &kappname;i seadistamine...

  Avab väga paljude võimaluste seadistamise dialoogi.

### Menüü Abi

&help.menu.documentation;

### Vaikimisi kiirklahvid

See tabel näitab vaikimisi kiirklahve.

Mängija 1 kiirklahvid

Klahv | Tegevus
--- | ---
R | Üles
F | Alla
G | Paremale
D | Vasakule
A | Kiirenda

Mängija 2 kiirklahvid

Klahv | Tegevus
--- | ---
Nool üles | Üles
Nool alla | Alla
Nool paremale | Paremale
Nool vasakule | Vasakule
0 | Kiirenda

Üldised kiirklahvid

Klahv | Tegevus
--- | ---
P | Paus/Jätka mängu
&Ctrl;N | Uus mäng
&Ctrl;Q | &ktron;ist väljumine
F1 | Abiinfo sisukord
Shift F1 | Mis see on?

Kiirklahve võib muuta menüüst Seadistused Kiirklahvide seadistamine...

## Seadistustedialoog

Dialoogi, kus saab mitmeti muuta &kappname;i käitumist, avab menüüs Seadistused leiduv käsk &kappname;i seadistamine...

Dialoog jaguneb kolmeks kaardiks.

### Üldised seadistused

Võitjat näidatakse värvi muutmisega

  Sisselülitamisel antakse nähtavalt ja väga selgelt mõista, kui mäng läbi saab: &ktron; muudab kaotaja jälje võitja värvi.

Kiirenduse keelamine

  Sisselülitamisel on kiirendus keelatud: vastava klahvi vajutamine ei tee midagi ning mõlemad ussid liiguvad püsiva kiirusega.

Avarii vastassuunas liikumisel

  Sisselülitamisel elab uss üle avarii, kui mängija püüab teda liigutada vastassuunas (&ie; kui uss liigub vasakule ja mängija püüab teda samas kohe paremale liikuma panna). Kui see ei ole märgitud, ei juhtu sellise käsu andmisel mitte midagi.

Mängijate nimed

  Siin saab vaikimisi antute asemel määrata mängijatele just sellised nimed, nagu sulle meeldib.

Kiirus

  Selle liuguriga saab määrata ussi liikumise kiirust: liugurit vasakule nihutades liiguvad ussid aeglasemalt, paremale nihutades aga kiiremini.

### AI seadistused

Arvuti mängib

  Nende kahe märkekastiga saab määrata, millist mängijat juhib arvuti.

Intelligents:

  Valib arvutimängija oskuste taseme (Algaja, Kesktase või Ekspert).

  Algaja eirab vastast ning vaid liigub suvaliselt. Võimaluste Kesktase ja Ekspert korral takistab arvuti aktiivselt vastast.

### Välimuse seadistused

Joone stiil:

  Valib usside näitamise stiili. Võimalused on: 3D joon, 3D ristkülik, joon ja ringid.

Joone paksus

  Selle liuguriga saab määrata, kui paks on ussi jälg. Liuguri nihutamine vasakule muudab joone kitsamaks, paremale aga laiemaks.

Taust

  Siin saab valida mänguvälja tausta väljanägemise. Kui sulle meeldib lihtne ühtlane värv, kasuta võimalust Värv: ning klõpsa paremal asuvale nupule, mis avab värvivalija dialoogi.

  Taustaks võib valida aga ka pildi. Selleks kasuta võimalust Pilt: ning kirjuta taustapildi nimi paremal asuvasse tekstikasti. Teise võimalusena võid klõpsata veelgi enam paremal asuvat pisikest nuppu, mis avab failivalimisdialoogi.

Mängija 1 värv:

  Klõps värvilisel ristkülikul avab värvivalija dialoogi, kus saab määrata, millist värvi kasutada esimese mängija ussi jaoks.

Mängija 2 värv:

  Klõps värvilisel ristkülikul avab värvivalija dialoogi, kus saab määrata, millist värvi kasutada teise mängija ussi jaoks.

## Autorid ja litsents

&ktron;

Rakenduse autoriõigus 1999: &Matthias.Kiefer; &Matthias.Kiefer.mail;

Osa koodist on pärit Rhett D. Jacobsi rhett@hotel.canberra.edu.au> rakendusest xtron-1.1.

Dokumentatsiooni autoriõigus 1999: &Matthias.Kiefer; &Matthias.Kiefer.mail;

Dokumentatsiooni uuendas &kde; 2.0 tarbeks: &Fabian.Dal.Santo; &Fabian.DalSanto.mail;

Tõlge eesti keelde: Marek Laane bald@starman.ee

&underFDL; &underGPL;

## Paigaldamine

### &ktron;i hankimine

&install.intro.documentation;

### Nõuded

&ktron;i edukaks kompileerimiseks on vajalik &kde; 3.0. Kõik nõutavad teegid, samuti &ktron; ise on leida aadressil &kde-ftp;.

### Kompileerimine ja paigaldamine

&install.compile.documentation;

Kui sul peaks tekkima probleeme, anna palun neist teada autorile &Matthias.Kiefer;ile